
E  tanulmány  —  lényegileg  itt  reprodukált 
alakja  és  tartalma  szerint —  első  ízben  1894-ben 
jelent  meg.  mint  bevezetés  azon  mühez,  mely 
Werbőczy  Tripartitumának  eredeti,  az  első  kiadá- 
son alapuló  latin  szövegét,  valamint  annak  leg- 
újabb magyar  fordítását  foglalja  magában  a  követ- 
kező ezím  alatt:  « Magyarország  szokásos  jogának 
Hármaskönyve.  Az  eredeti  latin  kiadás  szövegét 
közölte,  magyarra  fordította,  jegyzetekkel  és  a 
műtörténetének  megírásával  kisérte  dr.  Csiky 
Kálmán  stb.  Budapest,  1894.  Nyomatott  a  magyar 
kir.  egyetemi  nyomdában.)) 

Nem  tartalmazza  tebát  e  tanulmány  magának 
Werbőczy  munkájának  ismertetését,  vagy  épen 
exegetikai  fejtegetését;  banem,  a  minek  első  meg- 
jelenésekor, mint  a  Tripartitum  történeti  beveze- 
tése, szánva  volt :  előadja  jogi  irodalmunk  e 
legelső  és  alapvető  termékének  külső  történeteit 
azon  immár  közel  négyszáz  évre  nyúló  időszakon 
keresztül,  mely  alatt  az  a  magyar  jogéletnek  leg- 
fényesebben világító  szövétnekéül  szolgált. 

Igyekeztem  e  nagy  jelentőségű  könyv  gazdag 


pályájának  adatait  oly  teljességgel  gyűjteni  össze, 
a  mint  eddig  egybeállítva  és  világosságra  hozva 
nem  voltak.  E  kezdeményező  kísérlet,  mely  tüze- 
tesebben és  lehető  teljességgel  először  adja  elő  a 
Hármaskönyv  külső  történetét,  talán  ösztönül  fog 
szolgálni  másoknak  arra,  hogy  a  nehezebb  föl- 
adatnak megoldására,  a  Hármaskönyv  forrásai  föl- 
kutatására és  a  nemzetközi  jogirodalommal  való 
kapcsolatainak  megállapítására  vállalkozzanak. 
Nemcsak  a  legelső  és  legnagyobb  jogászunk  iránti 
kegyeletnek  kérdése  volna  ez,  hanem  a  magyar 
tudomány  szempontjából  is  oly  haszon,  melynek 
értékét  jogintézményeinknek  najjról  napra  haladó 
átalakítási  munkálatai  közepett  sem  lehet  és  nem 
is  szabad  kevésre  becsülni.  Nekünk,  mint  törté- 
nelmi nemzetnek,  államunk,  alkotmányunk,  jo- 
gunk —  mind  a  múltban  gyökerezik.  A  nyelvész 
a  legcsekélyebb  töredéket  a  régi  multakból  mohó 
érdeklődéssel  kutatja.  Werbőczy  műve  pedig  nem 
csak  egy  egyszerű  kőmaradvány  jogéletünk  ősi 
épületéből,  hanem  egy  épen  álló  őrtorony,  mely 
közel  négyszáz  évi  régiségből  tekint  le  ránk, 
melynek  falai  közt  még  atyáink  állottak  őrt  a  jog 
és  igazság  védelmében. 

Buda-Pest,  1898  augusztus. 

Dr.  CsiKY  Kálmán. 


A  Hármaskönyv  története. 


Szent- István  korától  számítva,  már  az  ötödik 
százévet  élte  a  magyar  állam  és  nemzet.  Annyi 
idö  óta  számos  országgyűlés  írott  törvényekkel,  a 
királyok  fejedelmi  hatóságukból  folyó  rendeletekkel 
s  kiváltságokkal,  a  királyi  curia  s  más  országos 
törvényszékek  a  birói  törvénytétel-  és  gyakorlat- 
szülte elemekkel,  végül  a  szokás  a  nép  jogi  öntuda- 
tából fakadó  s  folyvást  működő  munkásságával, 
nagy  törnegét  hozták  létre  az  élö  és  érvényes  hazai 
jognak.  Es  minél  inkább  gyarapodott  e  joganyag, 
annál  élénkebbé  vált  az  igazságszolgáltatás  és  kor- 
mányzás körében  azon  szükségnek  érzete,  hogy  a 
szétszórt  jogelemek  összeszedessenek,  rendszerbe 
foglaltassanak,  a  köztük  elkerülhetetlenül  fönnálló 
ellentétek  s  ellenmondások  kiegyenlítessenek,  a 
mutatkozó  hiányok  és  hézagok  pótoltassanak,  s  a 
kötelező  jog  irásbafoglalás  által  egységessé,  min- 
denkire nézve  hozzáférhetővé  tétetvén,  törvényho- 
zók, birák,  ügyvédek  és  a  jogkereső  közönség  előtt 
tisztán  és  a  maga  valóságában  álljon,  viták,  ha- 


talmi  érdekek,  osztály-   és  területi  különlegessé- 
gek zűrzavara  fölé  emelve. 

Baj  volt  magában  véve  az  is,  hogy  az  ország- 
gyűlési végzeményekben  —  decretumokban  —  le- 
fektetett törvények  ismeretéhez  és  használatához 
sem  lehetett  könnyen  hozzá  jutni;  mivel  a  könyv- 
nyomtatás föltalálása  és  gyakorlati  alkalmazása 
előtt  csak  irott  másolatokban  terjedhettek  azok 
szét.  Következménye  volt  ennek  a  szöveg  romlása, 
ingadozása,  a  variánsok  szaporodása,  söt  az  is, 
hogy  némely  végzemény  ismeretlenül  lappangott, 
8  vagy  el  is  kallódott,  vagy  csak  később,  néme- 
h'ek  jelen  századunkban,  kerültek  ismét  nap- 
világra. Még  nagyobb  bizonytalanság  uralkodott  a 
nem  irott  jog  tekintetében ;  pedig  a  magánjog 
anyaga  nagyobb  részében  ilyen  volt. 

Kettőre  irányult  tehát  a  közszükség-szülte  kí- 
vánalom:  1.  összegyűjteni,  még  pedig  hivatalos 
tekintély  alatt,  az  országgyűlési  végzeményeket,  s 
2.  Írásba  foglalni  —  a  mai  kor  nyelvén  s  igényei 
szerint  szólva :  mintegy  kodifikálni  —  a  szokás  és 
gyakorlatban  élő  jogot.  Az  előbbi  törekvésnek,  bár 
utoljára  sem  hivatalos  úton,  hanem  egyesek  szor- 
galma s  vállalkozása  következtében,  eredménye 
lett  a  Törvénytár :  a  másik  hozta  létre  a  Hármas- 
könyvet. 

1.  Az  I országgyűlési  végzemény ek  gyűjteményé- 
nek történetével,  mely  jelen  tanulmányunk 
keretén  kívül  esik,  itt  csak  rövid  áttekintésben 
foí^lalkozhatunk.  Már  az    1439;   I.  törvényczikk- 


ben  igeri  Albert  király  az  ország  régi  törvényei- 
nek, szokásainak,  az  egyházi  és  világi  rend  sza- 
badságainak az  előbbi  mód  és  állapotok  szerinti 
megújítását  s  megtaiiiását ;  a  mi  másképen,  mint 
ama  törvények  és  szokások  összegyűjtésével  s 
köztudomásra  hozásával,  nem  volt  megvalósít- 
ható. Az  Ígéret  azonban  a  bekövetkezett  s  több 
mint  húsz  évig  tartó  belvillongások  és  kormány- 
válságok miatt  foganat  nélkül  maradt.  Történtek 
ugyan  magánúton,  egyesek  buzgólkodása  folytán, 
már  e  század  második  felében  és  a  következő  szá- 
zadban kísérletek  a  törvények  összegyűjtésére."'' 
Hivatalos  és  hiteles  «Collectio  Decretorum))  azon- 
ban a  törvényhozás  ismételt  sürgetése  daczára 
(1458:  II.,  1498:  YL,  1504:  XXXI.,  1507;  XX., 
1510:  X.,  bácsi  1518:  XLIL,  1527:111.,  1537: 
XXIX.)  nem  jött  létre,  s  végre  is  azon  magán- 
gyűjtemény talált  általános  elfogadtatásra,  mely- 
nek a  megelőző  kísérleteknél  némileg  tökéletesebb 
alapját  1584-ben  Mossóczy  Zachariás  nyitrai  és 
Telegdy  Miklós  pécsi  püspökök  vetették  meg  kiad- 
ványukkal, mely  cJJecreta^  Constitutiones  et  Ar- 
ticuli  indijti  Regni  Hungáriáé,  ah  anno  Dominl 
miUesimo  trigesimo  quinto  ad  amiun  posl  sesqui 
millesimum  odogesimum  tertium  publicis  comi- 
tiis  edita.  fhirn  rerum  indice  copioso.  Tyrnaviae» 


*  Kovachich  József  Miklós  Notilíae  praeliiHinare.'i  a<l 
Syllogen  Decretorum  Comitialinrn  czíraű  munkája  H37. 
s  kíivf-tkezö  lapjai. 


czím  alatt  a  Corpus  Jiirís  Hungaricí  első  önálló 
redactiójának  tekintendő.  Második  kiadása  1628- 
ban  Bécsben  jelent  meg  ily  czímmel :  «  Tríparti- 
tum  Opus  Decretorum,  Comtitutionum  et  Articu- 
lórum  Begum  inchjti  Regni  Hung.,  in  trés  tomos 
divisum  (innen  a  Tripartitum  elnevezés).  Typis  et 
sumptibus  Casparís  abRoth.  Viennae.^)  —  Némely 
részleges  gyűjtemények  (sárospataki,  pottendoríi) 
után  következik  a  harmadik  kiadás  Szentiványi 
Mártontól  Nagy- Szombatban  1696-ban.  mely  elő- 
ször viseli  a  máig  fönmaradt  és  szokásos  czímet : 
((Corpus  Juris  Hung.,  seu  Decretiim  generálé  in- 
chjti Regni  Hung.,  etc.  in  trés  tomos  distinctum.» 
Ezt  követi  a  Szegedi  János  kiadása,  mint  negyedik, 
N. -Szombatban  17ol-ben:  ((Corpus  Jur.  Hung. 
seu  Decretum  etc.  in  duos  tomos  distinctum.^) 
Ugyanez  a  kiadás  újból  nyomatott  Budán  1779- 
Í3en,  miután  a  nyomda  az  egyetemmel  együtt 
N.- Szombatból  oda  helyeztetett  át.  Ismételték  azu- 
tán e  kiadást  —  újabb  törvényekkel  megtoldva  • — 
1822-ben  és  1844-ben  Budán;  s  a  Szegedy-fele 
redactio  e  három  rendbeli  kiadásai  azok,  melyek- 
nek példányai  leginkább  el  vannak  terjedve  és 
ma  is  kaphatók ;  míg  az  első  három  redactióból 
fönmaradt  példányok  ma  már  ritkábban  fordulnak 
elő.  —  Végül  a  Corpus  Juris  H.  ötödik  önálló 
kiadásának  tekintendő  a  Franklin-társulat  által 
eszközölt  millenniumi  emlékkiadás  ily  czímmel : 
« Corpus  Juris  Hung  a  rici. — Magyar  Törvénytár.  -• 
Pr,   Csiky  Kálmán,  dr.  Kolozsvári  Sándor,  Nagy 


Gyula,  dr.  Óvári  Kelemen  és  Tóth  Lörincz  közre- 
működésével szerk.  dr.  Márkus  Dezső,))  mely  a  ré- 
gibb törvényeket  eredeti  latin  nyelven  és  magyar 
fordításban,  az  újabbakat  egész  1895-ig  az  ere- 
deti magyar  nyelven  közli.  Tartalmazza  az  orszá- 
gos törvényeken  kívül  Werbőczy  Hármaskönyvét, 
valamint  az  erdélyi  törvényeket  is.  Budapesten, 
1896  és  köv.  években. 

2.  A  törvények  összegyűjtésénél  évtizedekkel 
előbb  valósult  meg  az  a  jóval  nehezebb  föladat,  mely 
az  ország  szokásos  jogának  írásba  s  rendszerbe 
foglalására  irányult.  A  kezdeményező  lépés  ez 
irányban  is,  mint  mondók,  az  országgyűlésekből 
indult  ki;  a  mennyiben  a  törvényhozás  nemcsak 
az  országos  végzemények,  hanem  a  nem  irott  jog 
összegyűjtését  s  közismeretűvé  tételét  is  szorgal- 
mazá. 

Dicső  királyunk  Mátyás,  a  ki  nemcsak  a  politika 
és  a  harcz  mezején  ragyogtatta  lángeszét,  hanem 
a  törvényalkotás  államföntartó  munkája  iránt  is 
az  igazi  nagy  uralkodók  belátásával  és  érzékével 
bírt,  1486-iki  «nagy  decretumw-ával  kezdette  meg 
a  hazai  jog  Írásba  foglalásának  s  kiegészítésének 
rendszeres  művét,  «hogy  a  rendetlenségeket  s  visz- 
szaéléseket,  melyek  elődei  életeben  és  ő  alatta  is  a 
törvénykezésben  elharapództak,  megszűntesse  és 
kiirtsa,  s  örök  törvény  és  irott  jog  gyanánt  meg- 
állapítsa azokat  a  törvényeket  és  szabályokat, 
melyek  a  Megváltó  dicsőségére  s  az  ország  becsü- 
letére, üdvére,  jólétére  és  nyugodalmára  szüks^- 

gesek ;  hogy  azokat  azután,  mint  eladdig  történni 
szokott,  senki  új  és  ellenkező  törvényekkel  kénye- 
kedve szerint  meg  ne  változtathassa"^  Ez  a  vég- 
zemény  —  azon  időpontig  a  magyar  törvényho- 
zás legnagyobb  és  a  magánjogi  viszonyokra  leg- 
bővebben kiterjeszkedő  munkálata  —  kétségtele- 
nül üdvös  hatást  gyakorolt  ngyan  a  jogélet  terén 
fönnálló  bizonytalanságok  s  visszásságok  csökken- 
tésére; de  a  czél  felé  vezető  útnak  csak  egy  állo- 
mását jelentette,  mely  után  bizonyára  több  is  kö- 
vetkezik vala,  ha  a  Gondviselés  erdeméhez  mért 
hosszú  élettel  ajándékozta  volna  meg  azt  az  ural- 
kodói kit  népe,  a  jogszolgáltatás  akkori  súlyos 
belső  állapota  mellett  is,  méltónak  itélt  az  « igaz- 
ságos »>  nevezetre.  Mátyás  ((decretum  majus»-a 
nem  foglalta  magában  az  összes  magánjogot ;  még 
csak  egy  oly  rendszeres  műnek  sem  mondható, 
melynek  elvi  fonalán  és  útmutatása  mellett  a  bi- 
rák  az  előttük  fönforgó  jogesetekre  nézve  minden- 
kor kellőképen  eligazodhattak,  melyre  az  ügyvé- 
dek minden  esetben  támaszkodhattak,  és  a  mely- 
ből a  jogkereső  felek  a  maguk  igazaira  nézve  biz- 
tos tájékozást  meríthettek  volna. 

Hozzájárult  azután  e  még  folyvást  uralkodó  ba- 
jokhoz a  következő  király  11.  Ulászlónak  tekintély- 
telén  kormányzata,  a  politikai  pártok  föléledt  tu- 
sája, a  mely  tág  kaput  nyitott  az  igazságszolgál- 
tatásnak sokszor  jóhiszemű  tévedései,  gyakrabban 

*    I  i'^r;.  végzemény  })evezetésénelí  2.  és  lo.   vjí' 

szándékos  visszaélései  előtt  is.  A  törvénykezés 
megbízbatlansága,  az  ellenkező  jogszabályokra 
való  bivatkozás  okozta  zavar  a  legmagasabb  fokra 
bágott,  s  ennek  következése  lett,  bogy  az  ügyfelek 
a  batalom  és  erőszak  fegyvereibez  folyamodtak, 
ba  vélt  vagy  valóságos  igazaikat  érvényre  akarták 
juttatni.  Legjobban  rajzolja  egyébiránt  ez  állapo- 
tok képét  maga  az  a  királyi  kiváltságlevél,  mely  a 
Hármaskönyvet  megerősíti."*" 

*  (iValáuak  ez  országnak  —  mond  II.  Ulászló  kiváltság- 
levele —  bizonyos  jogai,  melyek  nem  levén  Írásba  foglalva, 
inkább  szokásoknak  valának  nevezhetők.  Azonban  úgy  a 
tőlünk  kiadott  törvényeknek,  mint  az  ország  ama  jogainak 
különbözö]^mag5  arázata  következtében  sokszor  nagy  alkal- 
matlanságok keletkezének,  midőn  azoknak,  egyéni  tet- 
szése szerint,  egyik  ember  ilyen,  másik  amolyan  értei- 
met és  jelentőséget  tulajdonított,  és  midőn  a  bírásko- 
dásban vagy  az  Ítélet  követelésében  némelj'ek  az  ország- 
nak szokását,  mások  pedig  a  törvénybeli  jogot  követték 
s  állíiották  egymással  szembe  ;  úgy,  hogy  nem  csupán  a 
jogkereső  telek  között,  lianem  maguk  a  birák  és  az  or- 
szág jogainak  ismeretében  legtudósabb  és  legjártasabb 
férfiak  között  is  olykor  nagy  verseiigés  támadt  vala  az 
ily  törvények,  szokások  és  törvényes  határozatok  magya- 
rázatára nézve.  Megtörtént  ilyképen,  hogy  azok,  a  kik 
jobban  bíztak  saját  erejökben  és  hatalmukban,  mint  a 
törvényekben  és  igazságban,  a  birák  itélőszékét  sokad- 
magukkal támadván  meg,  a  mit  jogi  bizonyítékkal  és 
törvényes  úton  elérni  nem  tudtak,  lármával  és  tömeges 
megjelenéssel  igyekeztek  megnyerni ;  és  a  kiknek  joga 
gyönge  alapon  feküdt,  nem  az  igazság  útján,  hanem 
zavargással  és  csődülettel  törekedtek  mégis  felül  kerülni 
és  győzni.  Az  ország  jogaira  hivatkozó  főbiráknak  és  itéKi- 
ííiestereknek  tekintélve  sem  bírt  nvomatékkal  az  ilvenek 

Az  igazságszolgáltatás  e  vigasztalan  korszaká- 
ban, a  legsiralmasabb  kormánj^zati  viszonyok  közt, 
az  erkölcsi  közérzés  mély  sülyedése  közepett,  egy 
kezdeményezésben  szegény,  elhatározásaiban  bá- 
tortalan, kitartó  és  öntudatos  vezetésre  alkalmat- 
lan fejedelem  névleges  pártfogása  alatt  követke- 
zett végül  be  a  rajzolt  jogállapotok  gyökeres  or- 
voslására sikert  igérö  kísérlet,  a  Hármaskönyv 
megalkotásával.  Az  eredmény  érdeméből  kétség- 
telenül jó  reszt  követelhet  magának  az  a  közne- 
messég, mely  ez  időben  a  királyi  tanácsban  és  a 
legfőbb  törvényszéken  a  maga  képviselőinek  mind- 
egyre nagyobb  tényleges  befolyást  tudott  biztosí- 
tani, mely  ezzel  a  nemzeti  akaratot  állította  az 
önző  oligarchia  hatalmi  érdekeivel  és  a  tehetetlen 
államfő  ingadozásaival  szembe,  s  vállát  vetette  az 
ország  sorsának  a  hanyatlás  lejtőjén  rohamosan 
lefelé  gördülő  szekere  elé.  De  a  legfőbb  érdem  azt 
a  férfiút  illeti,  a  ki  kortársai  közül  szellemével  és 
tudományával  magasan  kiemelkedve,  egymaga  ké- 
pes volt  végrehajtani  a  munkát ;  a  ki,  ha  mint  e 


előtt.  Mert  midőn  maguk  e  jogok  az  irás  ereje  által  nem 
támogattatának,  bármely  törvényre,  avagy  szokásra  tör- 
tént légyen  hivatkozás,  azok  ugyanazt  ellenkező  értelem- 
ben magyarázván,  vagy  azt  állítván,  hogy  más  birák  és 
más  törvényszékek  másképen  fogták  föl  és  értelmezték : 
ilyképen  a  bíráskodás  minden  alapelvét  a  legcsúfosabb 
módon  fölforgatták.  liyenképen  gyakran  megesett,  hogy 
a  mely  ügA'ben  valaki  előbb  nyertes  volt,  egy  másik 
ugyanolyan  vagy  hasonló  ügyben  elbukott  és  legyőzetett. 

küzdelmes  évtizedekben  a  köznemességnek  politi- 
kai vezére,  nem  tudta  is  föltartóztatni  —  söt  egész 
nagyságában  talán  nem  is  látta  előre  a  közelgő 
katastróphát :  mint  jogtudós  legalább  megmentett 
nemzete  számára  az  özönvízből  egy  szigetet,  mely 
a  szétszakgatott  magyarságnak  egységét  képvi- 
selte; melyen  állott  és  századokon  át  tovább  épül- 
hetett a  magyar  jog  szentélye,  —  drága  kincs  oly 
időkben,  a  miijéének  utána  következtek,  melyek  a 
nemzet  j^oütikai  egységet  megbontván,  nyelvét, 
faji  öntudatát,  társadalmi  összetartozását  is  vég- 
pusztulással fenyegették. 


Werbőczy  István  volt  ez  a  férfiú.  Teljes  élet- 
rajza, törvényhozó,  kormányzó,  birói  és  tudomá- 
nyos működésének  méltatásával,  még  nincs  meg- 
írva ;  "^  s  e  rövid  történelmi  vázlat  keretében  meg- 


*  ^^erböczyvel  foglalkoznak  különben:  1.  Wallaszky 
Púi:  ((Dissertatio  historico-epistolica  de  Stephano  Ver- 
böczio,  jnrisconsulto  Hnngarise  celeberrimo, »  Lipsiae, 
1768.  —  2.  Horváth  István:  « Werbőczy  István  emléke- 
zete.* Pest,  1819.  II.  kötet,  mely  a  W,-re  vonatkozó  okira- 
tok gyűjteményét  tai-talmazza.  Az  I.  kötet,  mely  az  élet- 
rajzot foglalta  volna  magában,  nem  készült  el.  — 
3.  Jankovich  Miklós :  « Werbőczy  István  igazság  fényébe 
helyeztetve. »  Pest,  1829.  —  4.  ifj'!  Palugyay  Imre:  « Wer- 
bőczy rövid  életrajza.*)  Buda,  1842.  —  5.  Horváth  Ign. 
István:  «Bibliotheca  jurisconsiűtornm   Hungária?. »  Bécs, 

írására  kísérletet  tenni,  nem  lehet  czélom.  Szorít- 
kozni akarok  eletének  kíváltképen  csak  azon  moz- 
zanataira, melyek  munkája  keletkezésével  köze- 
lebbi kapcsolatban  állanak.  Köznemesi  családból 
származott,  melynek  ösi  fészke  a  beregmegyei 
Kerepecz  községben  volt.  honnan  eredeti  nevét  is 
vette  a  család.  Okiratokban  már  1406-ban  talál- 
kozunk két  Kerejíeczy  (László  és  Gergely)  nevé- 
vel, kik  hatalmaskodás  miatt  emelnek  panaszt 
Koriatovich  Tódor  berezeg  ellen,  mint  a  ki  őket 
birtokukban  háborgatta  és  személyökben  bántal- 
mazta volt?*  Egy  másik  tagja.  Kerejjeczii  Barla, 
Zsigmond  király  udvarában  1429  táján  már  föasz- 
talnoki  helyettes,  az  ugocsamegyei  Verbőcz  hely- 


1770.  III.  kötet,  Uí^yaDcsak  Wallaszhy  föntebb  említett 
értekezése.  —  6.  Gr.  Kemény  József:  « Werbőczy  emlé- 
kezete.)) Uj  magyar  Múzeum  1857.  - —  7.  Szalay  László  : 
« Werbőczy  és  Verancsics  Aiital.))  Bp.  Szemle,  1857.  — 
8.  Fraknói  Vilmos:  « Werbőczy  István  a  mohácsi  vész 
előtt.))  Századok.  1876.  436.  s  köv.,  597.  s  köv.  lap.  Sok 
új  és  érdekes  adatot  tartalmazó  tanulmány.  —  Ezeken 
kívül  részint  W.  életét,  részint  müvét  ismertető  és  mél- 
tató rövidebb-hosszabb  közlemények  találhatók  még  iro- 
dalmunkban, különösen  a  magyar  magánjogi  tanköny- 
vekben. Közülök  csak  Szlemenics  Pál  n  Werbőczy  István 
Hármaskönyvéről))  ez.  értekezését  a  M.  Tud.  Akad.  Ev- 
könyvei YTL.  köt.  1846.  említem  meg,  mely  egyébiránt 
nem  egyéb,  mint  a  Hk.  tartalmának  rövidletes  kivonata ; 
továbbá  dr.  Wenzel  Gusziáv  :  «A  magyar  és  erdélyi  ma- 
gánjog rendszere)).  Budán,  1863.  I.  köt.  60.  és  követk.  lap. 
*  L.  S^íírr/f/o/.-.   1893.  110. 


segben  egy  nemesi  kúriát  a  hozzá  tartozó  birtok- 
részekkel  együtt  vétel  útján  megszerezvén,  utódai 
azóta  fölváltva  használták  a  Kerepeczy  és  WítIjö- 
czíj  nevet.  Barla  egyik  fiának  08^'C/7//-nak,  nejétől 
Deák  Apollóniától  négy  fia  maradt,  kik  közül  a 
legidősebb,  István,  maradandólag  bevéste  nevét 
hazája  történelmébe,  mig  a  többiek  ismeretlenség- 
ben töltötték  el  éltök  napjait. 

Születése  évét  nem  ismerjük.  Történetn-óink 
véleménye  e  részben  egy  egész  évtized,  1460  és 
1470  két  szélső  határpontja  közt  ingadozik.  Gj'er- 
mek-  és  ifjú  koráról  sincsenek  adataink.  Való- 
színű, hogy  a  budai  egyetemen  tanult,  s  azután 
Paduában  vagy  Bolognában  fejezte  be  képezte- 
tésót.  Kortársai  tanúsága  szerint  bizonyos  azon- 
ban, hogy  oly  tudományos  műveltséget  szerzett, 
a  milyenben  akkor  csak  kevés  világi  ember  része- 
sült. A  kánoni  és  római  jogot  az  egyetemeken,  a 
hazai  törvények  és  szokások  ismeretét  birói  pá- 
lyája gyakorlati  iskolájában  sajátította  el.  Jártas 
volt  a  történelmi  és  theologiai  tudományokban  s 
a  római  remekírók  munkáiban ;  a  mint  azt  művé- 
nek minden  lapja  bizonyítja.  Anyanyelvén  kivűl 
folyékonyan  beszélt  latinul,  görögül   és  németül. 

Hogy  nyilvános  pályára  mikor  lépett  Werbő- 
czy :  nem  tudjuk.  Valószínű  azonban,  hogy  me- 
gyéjében korán  és  jelentékeny  szerepet  vitt,  s 
hogy  ügocsa  már  az  1495-ki  s  a  következő 
1498 -ki  országgyűlésre  is  követűi  küldötte,  és  így 
része  —  Szalay  László  történetírónk  véleménye 

szerint"^  kiváló  része  —  volt  egyrészről  azon  fon- 
tos törvenyczikkek  megalkotásában,  melyek  a 
királyság  tekintélyének  emelését  czélozták  az 
oligarchia  túlkapásai  ellen,  s  egyszersmind  nagy 
nyomatékkal  és  erélylyel  hangsúlyozták  a  nem- 
zeti királyság  eszméjét;  másrészről  pedig  azon 
intézkedések  megvalósitásában,  melyek  a  köz- 
nemességnek az  országgyűlésen,  a  király  taná- 
csában és  az  országos  (nyolczados)  törvényszé- 
ken való  túlsúlyra  jutását  eszközölték.  Tényleg 
1498-ban  találkozunk  először  nevével,  midőn 
mint  a  király  udvari  itélö -székének  jegyzője 
(nótárius  Curiae  regite)  említtetik.  Tevékeny 
része  volt  az  1500.  es  1501 -ki  országgyűléseken, 
hol  mint  a  köznemesség  panaszainak  és  sérel- 
meinek tolmácsával  találkozunk  vele."^"^  Majd 
1502-ben  országbírói  ítélő-mester  lett,  mely  állá- 
sában, míg  egyrészről  a  törvénykezés  legmaga- 
sabb regióiban  nyilt  bő  alkalma  gyakorlati  ta- 
pasztalatait gyarapítania  :  másrészről  —  az  ítélő- 
mesterek  viselvén  az  országgyűlés  alsó-tábláján  a 
jegyzői  tisztet  —  a  törvényhozásban  való  műkö- 
dése is  nagyobb  a  kiváló  jelentőséget  nyert.  Mint 
országbírói  ítélő-mester  irta  meg  korszakos  mun- 
káját, a  Hármaskönyvet. 

Bírói  működése  mellett  folyvást  részt  vett  az 
ország  politikai  küzdelmeiben,  mint  a  Zápolya- 

*  Magyarország  Története.  ITI,  k.  4-22.  1. 
**  Fraknói  A',  idéz.  értekezése,  444.  1. 

pártnak,  melyet  a  köznemesség  támogatott,  ve- 
zérlő embere.  E  párt  törekvése  a  nemzeti  király- 
ság eszméjében  összpontosult  s  oda  ment  ki,  hogy 
11.  Ulászlónak  íiörökös  nélkül  való  elhalálozása 
esetére  Zápolya  Jánost  juttassa  a  magyar  trónra. 
II.  Lajos  születése  és  megkoronáztatása  után  is, 
tekintve  a  trónörökös  fejletlen  testi  állapotát, 
még  folyvást  fönmaradt  a  pártnak  az  a  kilátása, 
hogy  czélját  alkalmilag  megvalósitandja.  De  az  a 
családi  s  házassági  szerződés,  mely  a  Jagellók 
és  Habsburgok  között  1515-ben  a  bécsi  és  pozso- 
nyi fejedelmi  összejövetel  alkalmával  köttetett, 
ugy  látszók,  meg  fogja  hiúsítani  a  nemzeti  párt 
számításait,  s  az  ország  függetlenségét  komoly 
veszélylyel  fenyegette.  Talán  ez  a  körülmény  s 
ugyanakkor  a  főnemesi  pártnak  az  udvarnál  való 
felülkerekedése  kedvetleníté  el  és  bírta  rá  Werbö- 
czyt,  hogy  egyidöre  visszavonuljon  a  politikai 
színtér  központjáról.  1515  elején  lemondott  or- 
szágbírói itélömesterí  tisztéről,  Erdélybe  ment 
János  vajdához,  s  a  mellett  viselte  az  itélömes- 
terí tisztet.  De  az  öreg  király  halála  után  s 
II.  Lajos  uralkodása  elején  már  ismét  Budán 
találjuk,  mint  királyi  személynököt,  mely  tisztsé- 
gében az  ország  nagy  (rendes)  bíráinak  sorába 
lépett,  s  az  igazságszolgáltatás  hierarchiájának 
egyik  legmagasabb  fokára  emelkedett  föl.  Tevé- 
keny részt  vett  továbbá  azontúl  is  a  politikai 
eseményekben.  0  volt  1519-ben  a  velenczei  köz- 
társaság   kormányához     es    a    pápához   küldött 

Werbőczy  István  és  Hármaskönyve.  2 

követség  vezetője.  Majd  1521-ben  Wormsba  a 
birodalmi  gyűlésre  ment  követségbe,  hogy  V.  Ká- 
roly császárnál  és  a  német  rendeknél  a  török 
ellen  adandó  segélyt  sürgesse.  Ez  alkalommal 
érdekes  találkozása  volt  Luther  Mártonnal  is, 
kivel  a  vallásos  kérdések  fölött  vitatkozott."^  Még 
egyszer  lo22-ben  járt  követül  a  nürnbergi  biro- 
dalmi gyűlésen. 

Csak  természetes  volt,  hogy  Werbőczy  pálya- 
futásának emelkedésével  együtt  párhuzamosan 
emelkedett  vagyoni  helyzete  is.  A  leggazdagabb 
földesurak  egyikévé  lett,  kinek  az  ország  minden 
részében  valának  várai  és  uradalmai.  A  vagyon- 
szerzés vágya  azon  időben,  midőn  a  gazdagság  az 
közéletben  való  szereplésnek  mellőzhetetlen  fölté- 
tele volt,  nem  is  képezte  gáncsnak  tárgyát  a  köz- 
vélemény előtt.  Az  ő  birói  hivatalai,  politikai 
befolyása,  királyi  adomány,  egyes  barátainak 
(mint  Szoby  Mihálynak)  bőkezűsége,  csere  és 
szerződés,  —  mind  megannyi  forrásául  szolgál- 
tak annak  a  nagy  vagyonnak,  melyet  össze- 
gyüjtött.'^"^' 


*  Lásd :    Fraknói    idéz.    értekezése.    Századok,    1876. 
467.  1. 

**  Grassalkovics  Antal  példája  mutatja,  hogy  még 
sokkal  később  is,  a  XVIII.  században,  miként  emelkedhe- 
tett eo^  szegéDY  nemes  (ez  esetben  már  nem  a  nép- 
szerűség karjain,  hanem  saját  tehetségén  kivül  a  feje- 
delem kegyéből)  az  ország  legdúsabb  földesurainak  so- 
rába. 

11.  Lajos  és  az  önálló  nemzeti  királyság  immár 
utolsó  éveiket  élték.  A  török  hóditás  fenyegető 
veszélye  a  legziláltabb  állapotban,  fejetlenség 
es  párttusák  zivatarai  közt  találta  az  országot. 
A  királyság  tekintélye  s  a  törvény  tisztelete  mé- 
lyebbre sülyedt,  mint  valaha.  A  Báthory  István 
nádor  vezetése  alatt  álló  udvari  párttal  szem- 
közt állt  a  köznemesség,  s  ennek  lelke  Werbő- 
czy, ki  az  általános  nemzeti  bukást  sejtő  s  jöven- 
dölő szavaival  a  súlyos  helyzet  orvoslására  irá- 
nyozta a  rendek  figyelmét.  Midőn  minden  kisér- 
let  hasztalan  volt,  a  köznemesség  forradalmi  lé- 
pésre határozta  el  magát:  1525  június  24-ikére 
fegyveres  országgyűlést  hirdetett  Hatvanba,  a 
hol  a  nádort  és  a  kormány  más  gyűlölt  tagjait 
megfosztván  hivataluktól,  Werbőczyt  választotta 
az  ország  nádorává.  A  megdöbbent  udvar  jónak 
látta  egyelőre  az  engedmények  útjára  térni;  a 
király  helybenhagyta  WerlDŐczy  megválaszta- 
tását. 

Az  ugocsamegyei  köznemes  tehát  nem  a  király 
kegye,  hanem  a  népszerűség  karjain  és  saját  ha- 
talmas tehetségétől  emelve,  az  ország  legmaga- 
sabb méltóságának  polczára  hágott.  Es  ((Magyar- 
ország nádora  s  szolgája))  —  mint  magát  czi- 
mezte  —  lelkiismeretesen  és  buzgón  törekedett 
kötelességeinek  megfelelni,  rendet,  fegyelmet  és 
igazságot  hozni  a  megromlott  kormányzatba.  A 
kivánt  sikerhez  azonban  nyugalmas  és  hosszabb 
idő  lett  volna  szükséges.  Ezt  sem  a  kül-,  sem  a 

belpolitikai  helyzet  nem  adta  meg.  A  kormányról 
leszorított  főnemesség  minden  erejét  összeszedte, 
hogy  visszahódítsa  elvesztett  positióját,  s  megbuk- 
tassa a  szerinte  lázadás  útján  hatalomra  jutott 
pártot  és  vezérét.  Az  ingatag  s  kétszínű  udvarban 
kész  segédeszközt  talált;  söt  meg  tudta  bontani 
Werbőczy  pártját  is,  melynek  soraiban,  —  mint 
történni  szokott  —  a  ki  nem  elégített  egyéni  ér- 
dek es  becsvágy  miatt  sok  elégületlen  (4em  talál- 
kozott. Az  1526.  évben  Budára  összehívott  ország- 
gyűlésen fegyveres  erővel  megjelent  összeesküvők 
elkészítették  a  nádor  megbuktatását  és  halálát;  s 
ö  nem  várva  be  az  ellene  tervezett  támadás  kitö- 
rését, futva  menekült  a  fővárosból.  Báthoryt  visz- 
szahelyezték  a  nádori  méltóságba ;  AVerbőczyt  pe- 
dig hűtlennek  nyilvánítván,  fej-  és  jószágvesztésre 
Ítélték. 

Csakhogy  az  ítélet  végrehajtására  nem  volt 
többé  idő  és  alkalom.  Pár  hónappal  később  Mo- 
hácsnál lesújtott  a  végzett  pallosa  a  sokat  vétke- 
zett nemzet  fölött.  Werbőczy  a  Zólyommegyében 
fekvő  DobroDya  (Dobrovina)  várában  élte  át  az 
országos  csapást.  Azután  Zápolyához  csatlako- 
zott, s  újult  lelkesedéssel  karolta  föl  régi  eszmé- 
jét, a  nemzeti  királyság  megvalósítását,  mely  — 
egészen  más  viszon3'ok  közt  és  más  méretek  sze- 
rint, mint  egykor  gondolta  —  ténynyé  is  vált. 
János  királynak  kanczellárja  lett  és  bizalmas 
tanácsadója  maradt;  töbl)  ízben  követe  is  volt 
a  fényes   portához ;   közreműködik   a  nagyváradi 

béke  kötésénél,  mint  János  király  egvik  meg- 
bizottja;  Zsigmond  lengyel  királynál  járt,  hogy 
királya  részére  megkérje  Izabella  kezét.  János  ha- 
lála után  az  özvegy  királyné  küldte  öt  a  pécsi  püs- 
pökkel együtt  Sztambuli)a,  hogy  a  gyermek  János 
Zsigmondot  a  szultán  gyámságába  ajánlja  es  se- 
gélyt kérjen  Ferdinánd  ellen,  ki  már  fegyverrel 
készült  Budát  elfoglalni.  Werbőczy  —  úgy  lát- 
szik—  kiváló  mértékben  bírta  Szolimán  kegyét,  s 
viszont  ö  jobban  bizott  a  nagyúr  őszinte  jóakara- 
tában a  fejedelmi  gyermek  és  a  magyar  nemzet 
iránt^  mint  okszerűen  bízni  lehetett  volna.  Midőn 
a  hódító  már  Buda  alatt  táborozott,  ö  volt  az  Tö- 
rök Bálinttal  együtt,  —  a  ki  az  özvegy  királynét, 
Utjeíenics  és  Petrovics  Péter  kételkedései  ellenére, 
rábírta,  hogy  a  csecsemő  János  Zsigmondot,  a 
szultán  kívánsága  szerint,  a  török  táborba  küldje, 
és  így  közvetve  okozta  egyúttal  a  magyar  főváros- 
nak is  török  kézre  jutását.  Most  az  ozmán  uralom 
központot  nyert  Magyarországon ;  János  Zsigmond 
székhelye  pedig  Gyulafehérvárra  tolatott  vissza. 
Werbőczy  már  oda  nem  követte  a  családot,  mely- 
lyel  élete  oly  hosszá  és  szoros  összeköttetésben 
állott.  Önként  állott- e  Szolimán  szolgálatába, 
hogy  mint  főbíró  a  török  uralom  alatt  élő  magya- 
rok között  igazságot  szolgáltasson?  vagy  a  méltó- 
ság örve  alatt  a  szultán  akarta  őt  hatalma  kötelé- 
kében tartani?  —  nincs  tisztán  kiderítve.  De  ha 
tekintjük  azt,  hogy  a  szultán  Budára  czélzó  ter- 
vének egyik  fő  előmozdítóját,  Török  Bálintot,  e 

fiatal  és  nagyrdtörö  főurat,  azzal  jutalmazta  meg, 
hogy  magával  burczolta  és  örökös  foglyul  tar- 
totta a  Héttorony  börtönében :  föl  lehet  tenni, 
bog}'  a  Werböcz}'  alkalmaztatása  is  inkább  azzal 
a  politikai  czélzattal  birt,  mely  szerint  a  nagy 
tekintélyű  aggastyán  Budán  a  török  főhatóságok 
szeme  előtt  legyen.  Bizonyítják  ezt  azon  —  Yeran- 
csics  szerint  —  mindössze  is  csak  ket  hónapra  ter- 
jedő rövid  időszak  eseményei,  melyek  még  Wer- 
bőczy haláláig  lefolytak.  Midőn  ugyanis  ö,  belát- 
ván a  törökbe  vetett  bizjdalmának  hiábavalósá- 
gát, méltatlankodásának  hangos  és  bátor  szavak- 
ban adott  kifejezést,  ezzel  még  gyanúsabbá  tette 
magát  a  hódítók  előtt,  s  nem  valószínűtlen  az  a 
föltevés,  hogy  a  budai  pasa  az  ősz  magyar  főúr- 
nak vesztére  törekedett.  Yolt  Werbőczy  mellett 
egy  nemes  házból  származott  magyar  ember,  kit 
ö  legutóbbi  konstantinápolyi  követsége  alkalmá- 
val váltott  ki  a  török  fogságból,  s  nem  csak  sza- 
badságát visszaadá  a  szultán  engedelmével,  hanem 
magánál  is  tartotta,  mint  olyat,  a  ki  a  török  nyelv- 
ben való  jártasságánál  és  a  török  viszonyok  ala- 
pos ismereténél  fogva  neki  hasznos  szolgálatokat 
tehetett.  Ugy  látszik,  hogy  ez  az  ember  szálka  volt 
a  budai  török  hatóságok  s  a  pasa  környezete  sze- 
mében, és  így  történt,  hogy  egy  napon,  midőn 
Werbőczy  számos  védenczétöl  környezve,  nyolcz 
lovas  hintaján  tanácsba  ment  a  pasához,  ennek 
őrei,  kik  a  magyar  föbirót  tisztelgéssel  szokták 
fogadni,  hirtelen  a  hintó  után  menők  közül  kira- 


gadták  Werbőczy  ama  bizalmas  tisztjót,  és  ott  az 
útczán  azonnal  fejet  vették.  Midőn  a  főbíró  a  zaj 
oka  után  tudakozódván,  értesült  az  eseményről, 
haragra  lobbant  s  parancsot  adott,  hogy  fordul- 
jon vissza  a  hintó ;  lármát  ütött  a  piacz  közepén, 
hogy  gonoszságok  gonoszságra  halmozódnak,  hogy 
az  erőszak  törvén3't  és  rendet  bont;  hogy  az  igaz- 
ságos császárnak  az  ilyenekről  nincs  tudomása, 
de  tisztviselői  semmirekellő  rossz  emberek.  A  pasa 
küldöttjei  igyekezték  őt  lecsillapítani  és  visszaté- 
résre birni,  a  mi  nagy  nehezen  sikerült  is.  Midőn 
a  tanácsterembe  lépett,  noha  a  pasa  a  többi  taná- 
csosokkal fölkelt  előtte  s  öt  nyájasan  és  tisztelet- 
tel kérte,  hogy  foglaljon  helyet :  Werbőczy  vissza- 
útasítá  a  fölhívást,  mondván,  hogy  mindaddig  nem 
fog  közügyekben  részt  venni,  míg  számot  nem  ad- 
nak neki  szolgája  meggyilkoltatásáról  és  halálát 
meg  nem  boszulta  a  törvény.  Es  ezt  oly  erővel  és 
oly  szavakban  követeié,  melyek  szégyenpirt  von- 
tak a  pasa  és  ülnöktársai  arczára.  Mivel  a  gyilkos 
tett  mentségére  fölhozott  okok  nem  voltak  elfogad- 
hatók, a  felek  haraggal  váltak  el  egymástól,  s  Wer- 
bőczy^fenyegetödzött,  hogy  panaszát  a  szultán  elé 
terjeszti,  s  hiszi,  hogy  e  kegyetlen  helytartó  nem 
sokáig  fog  Budán  uralkodni.  A  pasa  félt  a  följe- 
lentéstől, a  minek  komoly  előjelét  látta  abban  is, 
hogy  Werbőczy  készületeket  tett  Buda  elhagyá- 
sára. Meghitt  emberei  által  mindent  elkövetett, 
hogy  őt  szándékától  eltérítse ;  ígérte,  hogy  W.  ta- 
nácsa és  megegyezése  nélkül  a  keresztyén  lakosok 

Ügyeiben  többe  semmiféle  intézkedést  nem  fog 
tenni.  Hozzájárult  ehhez  a  keresztyén  polgárok 
kérése  is,  a  kik  nehéz  szívvel  látták  volna  nagy 
tekintélyű  és  állású  hitsorsosuknak  és  védelmezö- 
jöknek  körükből  való  távozását.  Végre,  színleg 
inkább,  mint  valósággal,  kibékült  a  pasával;  söt 
néhány  nappal  később  ünepétyes  ebédre  hivatván, 
megjelent  nála ;  fényesen  fogadták,  a  lakománál 
sok  pohár  bor  ürült  a  szultánért,  János  király  fiá- 
ért, a  magyar  nemzet  boldogságáért.  Harmadik 
napon  azonban  nagy  kínlódás  közt  meghalt  az 
agg  férfi,  ki  után  másfél  száz  évig  nem  hangzott 
többé  szabad  magyar  szó  ős  Buda  várának  falai 
között.  A  közvélemény  a  pasa  mérgének  tulalajdo- 
nította  a  váratlan  halált ;  "^  a  mit  az  előzmények 
csak  nagyon  is  való  színben  tüntetnek  fel.  Mások 
ezt  nem  tartják  bebizonyítottnak,  s  elhunyta  évére 
nézve  is  1541  és  1542  közt  variálnak  az  adatok, 
mely  utóbbi  évben  Budán  és  környékén  a  pestis 
dühöngött.  Vagyonát  nem  bántotta  a  török  s  a 
mije  csak  volt  aranyban,  ezüstben,  pénzben,  ru- 
házat és  bútorokban,  szabad  volt  kivinni  Imre  fiá- 
hoz. A  halotti  és  temetési  pompát  sem  vonták  meg 
tőié;  a  pasa  engedelmével  még  a  szomszéd  fal- 
vakból és  városokból  is  begyülekeztek  a  papok  és 
a  nép. 

utódai  közül  csak  az  imént  említett  Imre  fia 


*  Veraiiesics  is,  kinek  elbeszélését  követtük  W.  életé- 
nek ez  utolsó  szakaszúra  nézve. 


maradt  életben,  ki  tolnai  főispán  volt.  Sem  ennek 
maradékairól,  sem  W.  többi  fiáról  nincs  nyoma  a 
történelem  megemlékezésének. 

Politikai  pályáját  és  működését  méltányolni 
vagy  birálni,  e  helyen  nem  föladatunk.  Nem  csu- 
pán kortársai,  a  XVI.  század  irói  —  mint  Istvánfi, 
söt  részben  az  iránta  hálára  kötelezett  s  róla  csak- 
ugyan kíméletes  tisztelettel  szóló  Verancsics  is  — 
Ítélik  el  Werböczyben  az  államférfinak  rövidlátá- 
sát, mértéktelen  nagyravágyását  s  vészes  követ- 
kezményeket szülő  politikai  tévedéseit,  a  hatvani 
országgyűlésen  tanúsított  kétszinü  magatartását ; 
hanem  még  jeles  történetírónk,  Szalay  László  is 
éles  kifejezésekben  mondja  el  a  maga  véleményét 
a  különben  ("bámulatos  szónoki  képességű,  cice- 
rói, vü-  bonus,  dicendi  peritus  mintaképének  >>  po- 
litikai szerepléséről. ■>"  Kárhoztatják  hiszékenységét 
és  a  Szohmán  jó  akaratába  vetett  káros  bizodal- 

*  «Ha  államférfiúi  működését  veszszük  szemügyre, 
minden  lépten  nyomon  a  rövidlátás  és  nyegleség  meg- 
döbbentő jeleivel  találkozunk,  a  gyásznak,  mely  az 
ország  fölébe  vala  jövendő,  első  rendbeli  tényezőivel. 
Ö  az  elbizakodottság  maszlagával  tartotta  jól  a  nemzetet 
oly    korszakban,    midőn    ezt    nyomorúságának    érzetére, 

bűnbánó    magálDaszállásra  kellett  volna  birni ; 

ő  az  egyszerű  iigocsai  nemes,  a  soha  fegyvert  nem 
öltött  «iiotarins»,  utóda  vágyott  lenni  a  Zápolyáknak, 
a  Perényieknek,  a  Báthoriaknak  a  nádori  méltóságban, 
balgán  megfeledkezvén  arról,  hogy  a  nádor  nemcsak 
első  birája  az  országnak,  hanem  egyszersmind  főve- 
zére a  hadaknak.-)  Budapesti  Szemle.  1857.  WiThürzíj 
Lsli'tin  í>-   VeidHcsIs  Anhil.  S/akay  T.ászlótól. 

mát.  Yéleményünk  szerint  ezek  az  ítéletek  túlszi- 
gorúan  sújtják  az  államférfit,  ki,  ha  éles  látás  és 
gyakorlati  ismeretek  dolgában  az  egvértelműleg 
dicsőített  jogtudóssal  nem  is  hasonlítható  össze  : 
de  mégis  a  nemzet  egy  nagy  része  közérzületé- 
nek és  törekvéseinek  volt  politikai  képviselője; 
annak  határtalan  bizodalma  emelte  őt  arra  a  mél- 
tóságra, melyet  előtte  csak  a  legelső  oligarcha- csa- 
ládok tagjai  töltöttek  be.  De  vajon  ezek,  a  Zápo- 
lyák,  a  Perényiek,  a  Báthoriak,  akár  a  diplomatia, 
akár  a  harczok  mezején  vívtak- e  ki  oly  sikereket, 
melyek  az  utánok  következő  köznemes  ((nótá- 
rius*) nak  különben  is  csak  rövid  ideig  tartó  kor- 
mányzatára a  kicsinylés  homályát  vethetnék?  S 
nem  épen  az  ő  uralmuk  1490-től  1525-ig  ered- 
ményezte-e azokat  a  siralmas  közállapotokat,  me- 
lyeknek orvoslását  remélte  a  nemesség  az  ö  vezé- 
rének a  kormány  föpolczára  emelésétől,  s  melyek- 
nek a  Werbőczy  rövid  kormányzata  által  többé 
már  el  nem  hárítható  következménye  lett  a  mo- 
hácsi gyász  és  az  ország  bukása.  Werbőczynek 
azután  a  török  szultánba  vetett  bizodalmát  sem 
lehet  absolute  kárhoztatni.  .Jóakaratot  várni  a 
töröktől  a  magyar  állam  érdekei  iránt,  könnyelmű 
hiszékenység  lett  volna:  de  hatalmát  és  támoga- 
tását igénybe  venni  ellensúly  gyanánt  a  magyar- 
ságot nyugatról  fenyegető  veszélyek  ellen  :  oly  po- 
litika volt,  mely  innen  kezdve  II.  Rákóczy  Feren- 
czig  a  legelső  magyar  államférfiak  között  talált 
híveket,  es  hazánk  s  nemzetünk  létmentő  szükség- 


27 

eszközei  egyikének  nem  ok  nélkül  volt  tekinthető. 
Az  ö  élete  tragédiája  azonos  a  nemzetével,  mely- 
nek mindvégig  becsülettel  szolgált  a  küzdök  első 
sorában,  melynek  igazsága  védelmében  vágta 
utolsó  szavát  is  a  gyilkos  zsarnokságnak  szemébe. 
Örök  emléket  mint  jogtudós  állított  magának;  de 
tiszteletünket  az  államférfin  tulajdonaitól  sem  sza- 
bad megtagadnunk. 


Ezek  után  az  idő  rendjén  visszatérve,  ismét 
fölveszszük  a  Hármaskönyv  története  előadásá- 
nak fonalát,  kapcsolatban  a  közszükség  azon 
nyilvánulásaival,  melyek  a  szokásban  szétszórtan 
élő  jog  Írásba  foglalását  sürgették.  Az  1498.  évi 
országos  végzemeny  VI.  czikkében  kimondották 
a  rendek,  hogy  a  régi  szokások  összeirassanak  és 
a  melyeket  ö  felsége  es  a  főbirák  észszerüeknek  s 
törvényeseknek,  nem  visszaélés  folytán  becsú- 
szottaknak  vagy  észszerütleneknek  fognak  itélni, 
azok  szerint  történjék  a  bíráskodás.  E  föladat 
teljesítésére  pedig  bízassék  meg  Ádám  (itélö-) 
mester;  viszont  a  király  is  nevezzen  ki  saját 
költségén  egy  másik  jogtudóst.  Hogy  ki  volt  ez 
az  utóbbi,  vagy  hogy  általában  megfelelt-e  a 
király  a  rendek  e  kívánságának?  —  nem  tudjuk. 
Bajosan  lehet  föltenni,  hogy  a  király  már  ez 
alkalommal  Werbőczyt  bízta  volna  meg ;  mert  a 
munka    sehogy  sem  haladt  előre  s  a  megbízás 

sikeretleusége  következtében  történt,  bogy  a 
rendek  két  év  naulva  (1500  :  X.)  az  országos  tör- 
vényszék tagjainak  tették  tisztökké,  hogy  foly- 
vást Budán  tartózkodván,  jelen  legyenek  a  tör- 
vényszéken, és  az  ország  szokásait  s  törvényeit, 
melyek  a  pörökben  föl  szoktak  hozatni,  fejtsék 
ki,  írják  össze  s  terjeszszék  a  királyi  felség  és  a 
rendek  elé  megbirálás  s  jóváhagyás  végett.  Nem 
lehet  gondolni,  bogy  ez  a  megbízás  valamely 
más  föladat  teljesítésére  vonatkozott  volna,  mint 
az,  melyet  ket  évvel  előbb  Ádám  mesternek  s 
még  egy  más  jogtudósnak  adtak,  melynek  azon- 
ban a  megbízottak  nem  tudtak  megfelelni.  Ellen- 
ben, véleményünk  szerint,  nem  az  országos  jog 
egészének,  hanem  csak  az  országgyűlési  végze- 
ményeknek  összegyűjtését  rendeli  el  az  1504: 
XXXI.  és  az  1507  :  XX.  t.-czikk.  Két  különböző 
föladat  volt  az,  melyet  összesítve  és  együtt  nem 
is  lehetett  volna  megoldani.  Söt  épen  az  ország- 
gyűlési végzemények  egybegyűjtését  szorgalmazó 
ez  újabb  intézkedések  azt  sejtetik  velünk,  hogy  a 
szokásos  jog  irásbafoglalásának  munkája  ekkor 
már  biztos  kezekben  és  folyamatban  volt.  Hihető- 
nek tartom,  hogy  az  országos  törvényszék  tagjai 
belátván  azt.  hogy  az  1500  :  X.  t.-czikk  által  rajok 
ruházott  megbízásnak  egy  nagy  testület,  —  leg- 
alább a  munka  előkészítésének  stádiumában  — 
kevésbbe  képes  eleget  tenni,  mint  egy  arra  ter- 
mett ember  egymagában  :  maguk  kérték  a  ki- 
rályt, hogy  a  munlía  megírásával   bízza  meg  az 


ürszágbirónak  akkor  már  nagy  birű  és  tekintélyű 
itelö -mesterét.  A  megbízásnak  különben  sem  a 
törvényekben  nincs  nyoma,  sem  a  királynak 
arra  vonatkozó  előzetesen  adott  levele  nem  isme- 
retes. Csak  a  Hármaskön^'vet  kisérö  királyi  meg- 
erősítő levélből  s  magának  a  szerzőnek  a  király- 
boz  intézett  ajánlatából  értesülünk  róla,  bogy 
11.  Ulászló  a  nagy  fontosságú  munkával,  az  előző 
sikertelen  kísérletek  után,  Werbőczyt  bízta  meg: 
es  a  föntebl)  elmondottakból  gyanítjuk,  bogy  az 
a  megbízás  1504  körül  történhetett,  és  "Werbőczy 
már  mintegy  tiz  évig  dolgozott'*'  művén,   midőn 

*  Werbőczy  I.strán  elöljáró  beszédében  olvassuk  : 
"Midőn  a  mi  fenséges  és  legkegyelmesebb  urunk  Ulászló. 
Magyar-  és  Csehország  stb.  királya,  az  elmúlt  években 
szintiig}"  saját  akaratából,  mint  minden  rendű  alatt- 
valóinak gyakori  esdeklései  által  indíttatva,  elhatározta 
volna,  hogy  azon  törvényeket  és  szokásokat,  melyeken 
a  bíráskodás  ügye  ebben  az  országban  már  régi  idők 
óta,  háborúk  és  belvillongások  zivatarai  között,  eléggé 
szilárdan  nyugovék,  írott  jog  alakjába  foglaltassa:  a 
többiek  k(")zűl,  kik  Ó  Felsége  iránt  hűséggel  és  enge- 
dehnességgel  viseltetének.  engem  méltóztatott  kiválasz- 
tani azon  föladat  teljesítésére,  hogy  ^Magyarországunk 
hazai  szokásainak  és  törvényeinek  oly  sok  elszórt  és 
szerteszét  fekvő  részei,  egységes  testbe  összefoglaltatván 
és  az  Írott  szó  fákhájával  megvilágosíttatván,  minden 
jövendő  időkre  föntartassanak.»  —  A  királyi  megerősítő 
levél  pedig  ugyanerre  nézve  ezeket  mondja:  «Midön 
tehát  ilyen  és  e  féle  tévedésekkel  minden  megtömve  és 
elárasztva  volt ;  midőn  az  ország  törvényeinek  és  szo- 
kásainak ily  különböző  és  sokféle  magyarázata  követ- 
keztében a  patvarkodók  előtt  oly  tágas  út  állott  nyitva, 

azt  az   1514.  évi  október   18-án  egybehívott  or- 
szággyűlés elé  készen  benyújtotta. 

Ez  az  időpont  nagyon  kedvező  volt  a  munka 
sorsának  sikeres  és  gyors  eldöntésére.  Az  akkor 
nyáron  lefolyt  j^órlázadással  szemben  az  udvar 
.és  a  főnemesség  tehetetlensége  szomorú  világítás- 
ban mutatta  be  magát.  A  szörnyen  elharapózott 
országos  veszedelem  tüzét  Zápolya  János,  az 
erdélyi  vajda,  a  köznemességgel  együtt  fojtotta 
el.  A  párt  hatalma  és  tekintélye  tehát  épen  ekkor 
állott  tetőpontján,  s  ez  a  körülmeny  biztosítékul 
szolgálandott,  hogy  legkiválóbb  emberének  mun- 
kája, melynek  megírását  különben  is  a  köznemes- 
ség sürgette  leghathatósabban,   s  mely  főleg  ez 


és  szintúgy  az  ítélöbirák.  mint  a  pörlekedő  felek 
lelkei  ily  nagy  bizonytalanságok  közt  hánykódnának : 
Mi,  a  kikre  nézve  mi  sem  lehet  előbbre  való.  mint 
alattvalóinknak  a  teljes  békét  és  nyugodalmat  biztosí- 
tani, indíttatván  egyszersmind  fönt  nevezett  liiveink 
kérései  és  folytonos  panaszai  által  is,  jeles  hi vünket, 
nemzetes  "Werbőczy  István  mestert,  udvari  törvényszé- 
künk birájáuak  itélömesterét  biztuk  meg  azzal,  hog;s" 
országunk  összes  bevett  és  meggyökerezett  jogait,  tör- 
vényeit, szokásait  és  rendszabályait,  azokat  tudniillilv, 
melyeket  e  mi  országunkban,  főleg  pedig  királyi  udva- 
runk törvényszékén  az  ügyek  megbirálása  és  eldöntése 
körűi  s  az  Ítéletek  hozatalánál  követni  és  szem  előtt 
tartani  szoktak,  gyűjtse  össze  s  (a  mint  kell)  rendezze 
czímek  és  fejezetek  szerint ;  hogy  azután  azok  Elénk 
teijesztetvén,  s  a  többi  itélőmesterek  és  törvényszékünk 
hites  közbirái  által  is  átnézetvén,  megbiráltatván  és 
megvizsgáltatván,  egv  kötetbe  foglaltassanak  össze. » 

osztály  javára  lesz  vala  hivatva  szerzőjének  irány- 
eszméit a  magánjog  terén  is  érvényesíteni,  min- 
den akadály  nélkül,  eredeti  szerkezetében,  úgy  a 
mint  írva  volt,  fog  elfogadtatni.  Megvizsgálására 
elsőben  maga  az  országgyűlés  küldött  ki  egy  tiz 
tagú  bizottságot  (tisztelendő  Wárdai  Pál,  Szt. 
Zsigmond  préjDOstja  és  a  kir.  kincstár  igazgatója, 
nagyságos  Batthyárii  Benedek,  budai  várnagy, 
EUijevölgyi  János,  nádori,  Bellyéni  Albert  és  Bol- 
gár Pál  kir.  személynöki  itélömestereK,  GybárfJii 
Kesserew  István,  alnádor,  Mekcsei  Györgi/,  kir. 
titkár,  Szoby  Mihály  és  Dombaí  Pál,  a  kir.  ítélő- 
szék hites  közbirái  és  végül  Pettroyjczi  Henczelffy 
István,  a  királyi  jogügyek  igazgatója  voltak  tagaij, 
mely  már  néhány  nap  múlva  előterjesztett  jelen- 
tésében kinyilatkoztatja,  <'hogy  e  könyv  minden 
részleteiben,  czikkeiben  és  fejezeteiben  helyes 
renddel  és  módon  tartalmazza  a  törvényeket  és 
törvényes  szokásokat)).  Kétségtelen,  hogy  e  bizott- 
ság a  rendelkezésére  állott  rövid  néhány  nap  alatt 
nem  vizsgálhatta  át  behatóan  a  terjedelmes  mun- 
kálatot:  de  azért  jelentésének  igazságában  és  ko- 
molyságában senki  sem  kételkedett,  mert  közisme- 
retü  volt  az  a  tény,  hogy  a  bizottság  tagjai  a  mun- 
kát már  előzőleg  alaposan  ismerték,  sőt  annak 
készítésében  többen  közülök  a  szerzőt  tanácsuk- 
kal is  támogatták;  a  mit  előljáró  beszédében  ö 
maga  is  elismer.  Az  országgyűlés  teljes  bizoda- 
lommal hozzá  is  járult  a  jelentéshez,  s  mint  ma 
mondani  szokták  :  en  bloc  fogadta  el  a  munkála- 

tot;  s  főrendek  és  nemesek  nemcsak  törvénjczikk- 
ben  (LXIIL  t.-cz.)  kérték  —  az  országos  végze- 
ménj^ek  összegyűjtésének  újabb  megsürgetése  mel- 
lett —  a  királyt,  bogy  ez  írásba  foglalt  jogokat 
olvastassa  át.  s  megerősítvén  és  pecsételvén, 
küldje  szét  az  ország  megyéinek:  banem  keresők- 
kel küldöttségileg  is  járultak  a  fejedelem  elé.  A 
király  a  maga  részéről  is  vizsgálat  alá  vetette  a 
Hármaskönyvet,  es  már  november  19-dikén  — 
tebát  az  országf?yülés  megnyitása  után  egy  bónap- 
pal,  —  kiállítja  kiváltságlevelét,  melylyel  Wer- 
bőczy munkáját  örök  időkre  érvényes  törvény,  jog 
és  szokás  g3^anánt  elfogadja  s  megerősíti,  s  ezen- 
kívül élőszóval  megígéri  azt  is,  bogy  a  Hármas- 
könyvet bártyára  Íratva,  a  megyéknek  meg  fogja 
küldeni  s  ilyenképen  kibirdetni."*" 

Mindezen  előzmények  után  és  minden  várako- 
zás ellenére  sem  váltotta  be  a  király  igéretét.  A 
Hármaskönyvnek  a  szükséges  számú  példányok- 
ban való  leíratása,  megpecsételése  és  szétküldése 
elmaradt.  Midőn  Werbőczy  bárom  évvel  később 
saját  költségén,  nyomtatva  bocsátja  közre  könyvét, 
elöljáró-beszédében  elmondja  az  okokat, "*"*  melyek 


*  Lásd  W.  elöljáró-beszédét  a  Hármaskönyv  elején. 
**  W.  elöljáró  beszéde  :  « Midőn  a  törvényeknek  ily 
nagy  tömegét  ötvennél  több  példányban  (mert  ennyi, 
sőt  több,  a  vármegj'ék  száma)  lemásolni,  huzamosabb 
ideig  tartó  munkát  igényelt  vala :  a  közben  maga  a  ki- 
lály,  országainak  ügyei  úgy  kívánván,  a  Pozsonyban  és 
Bécsben    összeült    értekezletekre    utazott    el.    A   hol  is  a 

a  királyi  Ígéret  teljesedését,  a  munka  kihirdetését 
és  így  törvény  erejével  való  fólruházását  megaka- 
dályozták :  elhallgatja  azonban  a  valódi  okot, 
melynek  nyilt  bevallása  ártott  volna  az  ö  műve 
tekintélyének  a  közvélemény  előtt.  Mert  a  mit  a 
Hármaskönyv  végérvényes  megerősítése  elmara- 
dásának okaiképen  hoz  föl :  hogy  a  munka  ötven- 
nél több  példányban  való  leírása  hosszú  időt  vett 
igénybe ;  hogy  a  közben  lí.  Ulászlót  köz  és  családi 
ügyek  Bécsben  és  Pozsonyban  tartóztatták ;  hogy 
majd  székvárosába  lett  visszaérkezése  után  nem- 
sokára meghalt:  mind  nem  tekinthető  komoly 
akadálynak,  hanem  csak  a  valódi  ok  leplezgetésé- 
nek.  A  Hármaskönyv  kéziratát  ötven  vagy  akár 
több  példányban  az  Ulászló  haláláláig  lefolyt  16 
hónap  alatt  könnyen  le  lehetett  volna  másoltatni, 
s  még  könnyebben  kinyomatni,  mint  maga  a 
szerző  három  évvel  később  meg  is  tette.  A  király 
távolléte  fővárosától  e  tekintetben  késedelmet  nem 
okozhatott.  Sőt  az  öreg  király  halála  után  11.  La- 


(licsöséges  fejedelmekkel,  Ö  Felségével  Maximilián,  vá- 
lasztott római  császárral,  és  édes  testvérével,  Zsigaiond 
lengyel  királylyal  országos  és  magánügyek  fölött  való 
tanácskozásban  az  egész  tavaszt  és  a  nyár  nagyobb  ré- 
szét eltöltvén,  midőn  végre  az  országba  visszatért,  habár 
azon  állandó  és  eltökélt  szándékában,  hogy  a  hazai  jo- 
gok minél  előbb  világot  lássanak,  folyvást  megmaradt : 
mégis  midőn  újból  más  meg  más  ügyek  foglalták  le 
figyelmét,  az  ily  módon  beállott  halogatás  közben  Isten 
akaratából  bevégezte  földi  pályafutását. » 

Werbőczy  István  és  Hármaskönyve.  «J 

jos  is  épen  úgy  teljesíthette  volna,  a  mit  atyja  el- 
mulasztott megtenni :  a  könyvnek  akár  írás,  akár 
nyomtatás  útján  való  sokszorosítását,  megpecsé- 
telését  s  kihirdetését. 

Egészen  más  okokban  rejlett  az  akadály.  Az 
1514.  évi  országgyűlés  után  az  újra  magához  tért 
udvari  és  főnemesi  párt  az  egész  vonalon  meg- 
kezdte a  reactiót.  A  trónöröklésnek  az  elvénült 
király  betegeskedése  s  a  királyi  gyermek  fejletlen 
testi  állapota  miatt  folyvást  actuális  kérdését  a 
nemzeti  j)árt  számításai  ellen  döntötte  el  a  Ja- 
gelló- és  a  Habsburg-ház  szövetkezése;  s  e 
politika  szempontjából  természetes  volt,  ha  az 
udvar  a  fönemességre  támaszkodik  s  annak  érde- 
keit veszi  pártfogásába.  Ámde  a  Hármaskönyv 
egész  szelleme,  szerzőjének  múltja  s  teljes  egyé- 
nisége ellentétben  állott  azokkal  az  elvekkel, 
melyek  az  oligarchiát  hatalmi  törekvéseiben  már 
századok  óta  vezették,  s  melyek  II.  Endre  óta 
mindannyiszor  a  köznemesség  szívós  ellenállása 
és  jogérzete  szikláin  vallottak  kudarczot.  Wer- 
bőczy nyomatékosan  hangsúlyozza  művében  azt 
az  elvet,  mely  a  nemzet  zömének  öntudatában 
addig  is  mélyen  gyökerezett,  de  hasonló  erély- 
lyel  és  szabatossággal  proklamálva  még  nem 
volt,  hogy  Magyarországon  a  nemesi  szabadság 
egy  és  ugyanaz,  s  belőle  nem  illeti  több  a  főpa- 
pokat és  főnemeseket,  s  nem  illeti  kevesebb  a 
a  köznemeseket  (HK.  L  R.  2.  ez.).  Az  udvari  s 
főnemesi  pártnak  ett'^'l  es  az  egész  mű  hasonló 

szellemétől  való  irtózása  képezte  azt  a  zátonyt, 
melyen  a  Hármaskönyv  rendeltetése  es  sorsa, 
hogy  minden  kellékkel  fölniházott  hazai  törvény- 
könyvvé váljék,  megfeneklett. 

Nem  Í3  sokáig  lehetett  Werbőczy  a  dolog  ilyen 
állása  felöl  csalódásban,  s  azért  «hogy  annyi 
szorgalommal  s  fáradsággal  késztilt,  és  a  királyi 
hatalomnak  is  szilárd  megerösitésével  jóváha- 
gyott s  hitelesített  munkája  homályban  ne  lap- 
pangjon, és  lassú  feledésbe  merülve  meg  ne  sem- 
misüljön»  :  "^  1517-ben  nyomda  útján,  saját  költ- 
ségén bocsátotta  közre  könyvét,  ugyanazon  vál- 
tozatlan alakban,  —  mint  mondja,  —  a  hogy  az 
országgyűlés  és  a  király  elfogadta  volt.  Hogy 
azonban  az  országgyűléshez  benyújtott  kézirati 
munkáján  mégis  végezhetett  a  nyomtatás  előtt 
némi  változtatásokat :  valószínűvé  teszi  az  a  két 
betoldás, "^"^  melyet  csak  az  1514-ki  országgyűlés 
(s  a  munkálatnak  1514.  novemberben  történt 
jóváhagyása)  után  iktathatott  be.  Ellátta  Werbőczy 

*  L.  Előljáró  beszéd. 
**  L.  HK.'n.  E.  44.  ez.  8.  §.  és  III.  E.  25.  ez.  2.  §.  — 
Nincs  ugyan  kizárva  az  a  lehetőség  sem.  hogy  W.  e 
helyeket  még  azon  országgyűlés  folyamata  alatt,  tehá 
munkájának  benyújtása  előtt  iktatta  be  a  kézirat  szöve- 
gébe; mert  a  betoldott  helyek  az  1514.  évi  végzemény 
XIV.  és  XXXn.  czikkére  vonatkoznak  ;  a  Hármasköny- 
vet királyi  megerősítésre  ajánló  törvény czikk  pedig  ugyan- 
azon végzeménynek  LXIII.  czikke ;  és  így  amazok  a 
Hái-maskönyv  kéziratának  beteijesztésekor  már  meg  le- 
lehettek alkotva,  ha  szentesítve  még  nem  voltak  is. 


e  kiadást  a  király  megerősítő  levelével  s  a 
királyhoz  intézett  ajánlatával  is,  melyek  könyvé- 
nek hivatalos  tekintélyét  emelni,  söt  a  fejedelmi 
szentesítés  teljességének  hiányát  mintegy  pótolni 
s  födözni  valának  hivatva. 

Erre  egyébiránt  a  köznemességnél  nem  is  volt 
szüksége.  Ismerték  a  jogkönyv  létrejöttének  tör- 
ténetét :  óhajtották  életbe  léptetését.  Már  a  bácsi 
országgyűlés  151S-ban  (XLI.  5.  §.)  elrendeli, 
hogy  a  (•  pörös  ügyekben  az  összes  megyek  az 
ország  irotf  jori"  szerint  Ítéljenek,  mely  a  minap 
már  az  ország  minden  megyéjének  megküldetett ». 
Söt  a  tolnai  országgyűlés,  ugyancsak  1518-ban, 
Werböczynek  e  munka  kiadása  (s  talán  a  vár- 
megyékhez megküldése)  körül  fölmerült  költsé- 
geit és  fáradságát  meg  is  jutalmazza  olyképen, 
hogy  minden  jobbágytelek  után  5  dénárt  szava- 
zott meg  számára.* 

A  Tripartitum  ezzel  be  volt  vezetve  Magyar- 
ország jogeletébe,  s  megkezdte  több  századra  ter- 
jedő hatását  a  törvényhozás,  a  bíráskodás  és  a 
tudomány  terén  gyakorolni,  viszont  ezektől  köl- 
csönözvén a  maga  tekintélyének  folytonos  öreg- 
bedését. 

A  mi  elsőben  is  a  törvénj^hozást  illeti :  már  az 
1548.  évi  országgyűlés   (XXL  t.-cz.)  elrendelte  a 


*  Ily  nemzeti  jutalmat  miár  másodízben  kapott  Wer- 
bőczy. Először  1505-ben.  L.  Fraknói  idézett  tanulmá- 
nyát Százaitok  1S76.  440.  és  461.  lap. 

Hármaskönyvnek  (Jura  Re(j)ii)  átvizsgálását  és 
kijavítását,  s  e  végett  a  királyi  felség  által  vá- 
lasztandó jogtudós  férfiak  kiküldését.  A  kiküldött 
bizottság  hozzálátott  a  munkához;  de  azért  a 
rendek  mégis  megsürgetik  a  dolgot  1550-ben 
(X.,  XI.  t.-ez.).  Az  1553.  évi  országgyűlésre  a  bizott- 
ság csakugyan  beterjesztette  munkálatát  Quaőri- 
partitiim  '^  czím  alatt.  A  rendek  azonban  az  idö 
rövidsége  miatt  most  nem  tárgyalták  a  munkála- 
tot, hanem  egy  nagyobb  szakértő  bizottság  elé 
utalták  (1553:  XV.)  megvitatás  és  felülvizsgálat 
végett,  s  majdan  a  következő  országgyűlésnek  le- 
endett  föladata,  hogy  törvénykönyvül  végleg  meg- 
állapítsa és  elfogadja.  A  javaslatra  nézve  azonban 
véleményeltérések  —  főleg  közjogi  controver- 
siák  —  forogtak  fönn  a  király  és  a  rendek  közt. 
Ennek  tulajdonítandó,  hogy  az  1563.  évi  ország- 
gyűlés ismételt  kérelme  (XXX.  t.-cz.)  daczára  a 
királyi  megerősítés  elmaradt,  s  a  Quadripartitum 
törvén^^erőre  nem  emelkedett.  Az  1608.  (ante  cor.) 
XVI.  t.-cz  újból  fölveti  a  törvénykönyv  készítésé- 
nek eszméjét;  majd  az  1609  :  LXIX.t.-cz.,  utalva  az 


*  Nyomtatásbau  :  «Qiiadnpartitiim  opus  jnris  consue- 
tudinarii  Regni  Hungáriáé))  ez.  alatt  csak  1798-ban 
látott  napvilágot  Zágrábban  A  Quadripartitura  szerkesz- 
tői különben  a  Hármaskönyv  némely  hiányainak  meg- 
említése mellett  azt  mondják  Werbőczy  müvéről :  « Opus 
darum,  et  prout  in  prima  tnlis  partus  faetura  fierí 
potuít,  aaíi^  di/if/cntcr  elimahim  ah/iie  rerollectinn.  om- 
nique  kmde  prosequeniJym», 

előbbi  országyülés  meghagyásának  sikeretlensé- 
gere,  megbízza  a  nádort,  hogy  a  kijelölendő  alkal- 
mas személyek  közreműködésével  hajtsa  végre  a 
Decretum  kijavítását,  s  a  legközelebbi  országgyű- 
lés elé  terjeszszen  e  tárgyban  kész  munkálatot.  A 
folyvást  zavaros  időknek  lehet  tulajdonitani,  hogy 
e  meghagyásnak  sem  lett  sikere,  ügy  látszott, 
hogy  több  eredménynyel  fog  járni  az  1715  :  XXIV. 
t.-cz.  rendelkezése,  mely  törve üyjavaslatok  készí- 
tése végett  egy  országos  bizottságot,  Commissio 
Systematica,  nevezett  ki.  Ez  a  bizottság  is  a  Hár- 
maskönyvet vette  munkálatai  alapjául,  s  1719-re 
el  is  készült  Opus  Triparfitum  QiroUnum  czímű 
javaslatával,  mely  azonban  nem  találkozván  a 
rendek  megelégedésével,  mellőztetett.  Werbőczy 
műve  továbbra  is  megtartotta  a  közhasználatban 
elfoglalt  szerepét;  az  1588:  XXIV-iktől  kezdve 
egész  sorozata  az  országgyűlési  törvényczikkeknek 
hivatkozik  annak  egyes  helyeire,  és  igy  a  törvény- 
hozás a  Hármaskönyvet,  a  reformálására  czélzó 
többszöri  kísérlet  mellett  is,  folyvást  jogrendsze- 
rünk főalapjának  s  kötelező  erővel  bíró  jogi  kút- 
főnek tekintette.  Sőt  Erdélyben  valóságos  törvény- 
könyv erejét  nyerte,  a  mennyiben  egyrészről  töb- 
ben az  erdélyi  fejedelmek  közül  országos  törvé- 
nyül erősítették  meg  fölavató  esküjökben,  más- 
részrőt I.  Leopold  diplomája  is  (3.  §.),  1691-ben, 
a  fejedelemség  törvényei  közé  sorozza. 

De  nem  kisebb  teldutélyre  emelkedett  a  hazai 
bíróságok  gyakorlatában  sem.  Kitonich  János  a 

17.  század  elején  irott  Diredio  Methodica  ez. 
munkájában  hivatkozik  a  HármaskÖDyv  általános 
törvénykezési  használatára.  Majd  a  18.  század 
harmadik  évtizedében  fölállított  királyi  Curia  foly- 
vást arra  alajDitja  Ítéleteit  és  döntvényeit,  s  az  al- 
sóbb bíróságoknál  is  a  törvénykezés  első  rendű 
kalauzául  szolgált. 

Végűi  a  tudomány  is  jelen  századunk  közepéig 
a  Hármaskönyvet  jogirodalmunk  legfőbb  műve 
gyanánt  becsülte,  s  ennek  alajDJán  tárgyalta  a 
magánjogot.  Kezdve  Kitonichon,  a  ki  föntebb  em- 
lített perjogi  munkáján  kívül  Ce)duria'^  czimű 
tanulmánj'ában  a  Tripartítum  kétes  és  ellenmon- 
dás os  helyeinek  magyarázatával  és  földerítésével 
foglalkozik,  s  folytatva  a  múlt  század  eleje  óta 
megjelent  rendszeres  magánjogi  tankönyveken, 
vagy  a  szintén  tanczélokra  rendelt  azon  munká- 
kon keresztül,  melyek  csak  a  Hármaskönyv  bővebb 
fejtegetését  s  magyarázatát  tartalmazzák.  —  mind 
kétségbevonhatlan  bizonyságot  tesznek  Werbőczy 
művének  általános,  gyakorlati  és  elméleti  irány- 
ban egyaránt  nagy  jelentőségéről. 

És  mindezen  jelenséggel  szemben  csak  másod- 
rendű fontossággal  bír  az  a  kérdés,  hogy  a  Hár- 
maskönyv szerzője  híven  és  a  maga  teljességében 
jegyezte-e  föl  az  ő  idejében  élő  s  érvényes  ma- 
gyar jogot?  A  föladatnak  óriási  s  egy  ember  ere- 
jét szinte  meghaladó  nehézsége,  és   az  a  körül- 

*  Mind  a  kettő  bent  foglaltatik  a  Corpus  Jurisban. 

meny,  hogy  a  kezdeményezőnek  merőben  töret- 
len úton  kellett  a  sokféle  joganyag  tévetegei  közt, 
majd  meg  a  biztos  jogszabályok  hiányának  pusz- 
taságain  keresztül  haladnia,  előre  is  kizárja  azt 
a  föltevést,  hogy  egy  —  akár  még  a  saját  korá- 
nak igényeihez  mérten  is  —  kifogástalan  mun- 
kával állanánk  szemben.  Sőt  inkább  csak  termé- 
szetes, és  a  legérdemesebb  munkáknak  is  közös 
sorea,  ha  az  általános  elismerés  bizonyságai,  sőt 
a  magasztalás  szavai  mellett  a  gáncsoló  kritika  is 
érvényesítette  a  maga  jogát  e  mü  úgy  anyagi, 
mint  alaki  fogyatkozásainak  megbírálásában. 
Látjuk,  s  ö  maga  is  mondja,  hogy  latin  nyelve 
nem  mintaszerű.  Mondatszerkesztése,  követvén 
az  akkori  kanczelláriai  stylt,  gyakran  fölötte  szö- 
vevényes és  mesterkélt,  s  ezért  nem  ritkán  homá- 
lyos. Grammatikája  sokszor  hibás,  általában  ma- 
gyaros ;  a  mi  egyébiránt  összhangban  áll  azon 
elvekkel,"^  melyeket  erre  nézve  az  Ajánlat  befe- 
jező részében  ő  maga  nyilvánít.  De  mindezen  ré- 
szint általános,  részint  csak  viszonylagos  jelentő- 
ségű hiányai  mellett  bizonyos,  hogy  az  férfiú,  ki 
ki    a    Hármaskönyvet    írta,    nemcsak    nemzete 


*  « Szemein  előtt  forgott  az  is,  liogy  niajdnem  mindaz, 
a  mit  a  Hármaskönyvbeu  irtam.  csupán  csak  a  mi  lia- 
zánkfiainak  használatára  fog  szolgálni.  Ugy  gondolom 
azért,  liogj'  nem  oknélkül  tettem,  ha  e  munkában  in- 
kább pannóniai,  mint  latiumi  ízű  szavakkal  éltem.  Mert 
az  ily  dolgokban  olyan  nyelven  kell  beszélni,  a  milye- 
nen a  többséo:  beszél." 

előtt  állott  nagy  jogtudós  hirébon,  hanem 
külföldi  kortársai  is  teljes  elismeréssel  nyilat- 
koztak széleskörű  tudományossága  és  nagy  esze 
felöld  Bizonyos  az  is,  hogy  hosszas  birói  pá- 
lyája emelkedő  fokozatain  a  hazai  jogélet  min- 
den vidékén  otthonosságot  szerezni,  a  törvénye- 
ket és  jogszokásokat  elméleti  tanulmány  és  gya- 
korlati alkalmazás  útján  alaposan  megismerni, 
nagyobb  módja  és  dúsabb  alkalma  honfitársai 
között  senkinek  sem  volt  azon  időben,  mint  neki, 
és  így  senki  sem  rendelkezhetett  az  övéhez  hasonló 
készültséggel  és  képességgel  ahhoz,  hogy  a  rábí- 
zott föladatot,  a  hazai  élő-jog  Írásba  foglalását, 
kielégítőbb  sikerrel  oldhassa  meg.  Egyéb  értékes 
tulajdonaihoz  járult  erös  magyar  érzése,  mely- 
lyel  nemzetének  fölfogásához  és  szivéhez  közel 
tudta  vinni  a  tárgyat  ott  is,  hol  fejtegetéseit  az 


*  Kortársai  közül  többen  magasztalva  szólnak  W.-ről. 
Idézzük  egy  külföldi  tudós  következő  jellemzését  [Joan- 
nis  Ccnnmertis  Minorítani  etc.  in  C.  Julii  Solini 
Enarrationes.  Basilise,  152lá.  pag,  163):  ((Stephann.-i  Ver- 
heutius  vir,  .sí  humanitatem  quaeras,  humanissimus  ;  si 
ingenilon  ejcpostules,  i^igeniosis^imus ;  si  studiosorum 
amatorem  exquiras,  in  hujus  genus  hominum  amantis- 
simiis ;  si  in  rehus  agewhs  consultorem  expetas,consul- 
tissimus.  Id  fatehimtur  profecto  omnes,  qui  ejus  Pan- 
rtonicas  Institutiones  (Tripartitum  opus)  nuper  ah  co 
editas  introspexeritit.»  Hasonló  elismeréssel  adóznak 
szellemének  azok  a  versek,  Balbi  Jeromos  doctortól  és 
Bekényi  Benedektői,  melyek  a  Hármaskönyv  első  kia- 
(lásáuak  végén  olvashatók  (lásd  alább.) 

általános  jogtudomány  forrásaiból  vette  kölcsön. 
0  maga  azt  mondja  a  királyhoz  intézett  ajánlat 
befejező  részében,  hogy  munkáját  csaknem  egé- 
szen a  fejedelmek  végzeményeiböl,  tehát  az  or- 
szágos törvényekből  merítette.  Egy  bizonyos  mér- 
tékig úgy  is  van;  a  mennyiben  különösen  I.  Má- 
tyás és  II.  Ulászló  végzeményeiböl  tetemes  anya- 
got fölhasznált,  olykor  szószerint  is  átvett.  De 
még  többet  merített  az  élő  szokásból,  a  királyi 
kiváltságokból,  a  részszerü  hazai  jogokból,  s  ér- 
vényesítette az  egyetemes  jellegű  egyházi  és 
római  jogban  való  jártasságát  s  történelmi  és 
classicai  ismereteit  is. 

Legfőbb  érdeme  pedig  abban  áll,  hogy  mun- 
kájával a  hazai  magánjogot  biztos  alapra  fek- 
tette, egységes  rendszerbe  öntötte,  s  az  írásba 
foglalás  ereje  által  állandóvá  tette  és  sok  részle- 
teiben megóvta  az  enyészettől,  mely  még  az  ö 
életében  bekövetkezett  nemzeti  bukás  százado- 
kig tartó  szomorú  korszaka  alatt  az  előbbi  ma- 
gyar műveltségnek  oly  sok  hagyományát  és  kin- 
cset nyeltééi  helyrehozhatlanúl."^^  Midőn  továbbá 


*  Jól  mondják  a  Quadripai'titum  szerkesztői  (Praefa- 
tio  VI.  1.)  :  «I)e  ipso  quidem  Tripartito  opere  hoc  pro- 
liim ciare  libere,  ingenueqiie  possnmus.  quod  nisi  feli- 
cioribus  illis  adliuc  temporibus  Werböcziana  opera  illa 
prodiisent  iii  Incem.  magna  profecto  pars  rituum  et 
coDSuetiidinum,  judicialinmque  liujns  Eegni  observa- 
tionum  per  subseqiientes  postea  belloriim  procellaf? 
atqne    tempestates,    quae    in  campis  potissimum  IMobá- 


48 

erősen  kidomborította  a  magyar  nemesség  egy- 
ségét és  egyenlőségét;  nyomatékosan  hangsú- 
lyozta az  elválaszthatatlan  és  egymást  kiegészítő 
viszonosságot  és  kölcsönösséget  egyrészről  a  kirá- 
lyi hatalom  közt,  melyet  a  nemzet  közönsége 
ruház  a  fejedelemre,  másrészről  a  nemesség  közt, 
mely  a  birtokjoggal  együtt  a  korona  joghatósá- 
gában gyökerezik ;  midőn  a  nemesség  sarkalatos 
szabadságait  új  támasztékkövekkel  erősítette,  majd 
meg  a  magyar  király  kegyúri  jogát  az  egyházi  ja- 
vadalmak osztogatása  körül  a  pápai  székkel  szem- 
ben erélyes  kifejezésre  juttatja  :  akkor  az  alkot- 
mányosságnak, a  közszabadságnak,  és  a  magyar 
trón  tekintélyéének  rakott  szilárd  alapot  a  köz-  és 
magánjogok  talaján  és  a  nemzet  meggyőződésben. 


-K-K->c 


A  Hármaskönyv  általános  használatát,  tudomá- 
nyos és  gyakorlati  becsét  bizonyítja  a  műnek  nagy- 
számú kiadása,  fordítása  és  magyarázata  azon  kö- 
zel négyszáz  év  alatt,  mely  első  megjelenése  óta 
immár  lefolyt.  Ezeket  a  következőkben  ismer- 
tetjük : 


csiis    in    similitiidiuem    cladis    Cauiiensis    detonuerunt, 
cuiu  tot  clarissimis  illis  obrutis  ingeniis  pressa  jaceret,)) 

I.  Csupán  latin  szövegű  kiadások. 

1.  Az  editio  princeps,  első  és  eredeti  kiadás, 
megjelent  Bécsben,  1517-beD,  folio.  Az  utolsó  lap 
alján  van  kitéve :  ((Impressiirn  Viennae,  Austriae, 
per  Joannem  Singremum.  Anno  domini  M.  D. 
XVII.  Octava  die  Maii.»  Czimlapja  dísztelen  s 
csupán  a  munka  czímét  és  szerzője  megnevezését 
tartalmazza.  A  lapok  nincsenek  számozva,  bár 
némelj'ek  alján  olvashatók  bizonyos  betücombi- 
natiók,  mel3'ek  talán  a  lapok  vagy  ívek  számát 
jelzik.  Egyébiránt  az  egész  könyv  284  oldalra 
terjed.  Szerzőnek  saját  felügyelete  alatt  és  költsé- 
gén készült,  8  mint  a  könyv  utolsó  lapján,  a  sajtó- 
hibák jegyzéke  előtt  olvasható,  sietősen  negyven 
nap  alatt  nyomatott  ki.  Kiállítása  a  még  akkor 
bölcsőkorát  élő  nyomtatási  technika  fejletlensé- 
gére vall ;  a  góthikus  jellegű  betűkkel  nyomatott 
szövegben  lépten-nyomon  találkozunk  a  szók  és 
szótagok  összevonásával,  mely  azonban  nem  min- 
denkor egyformán  és  következetesen  van  alkal- 
mazva. A  szedés  —  talán  maga  a  szerző  által  — 
gondosan  lehetett  átvizsgálva  ;  de  mind  a  mellett 
számos  világosan  fölismerhető  sajtóhiba  maradt 
benne  azokon  kívül  is,  melyek  a  könyv  végén, 
mint  Errores,  jelezve  vannak.  Az  Írásjelek  alkal- 
mazása, az  interpunctio,  nagyon  kezdetleges  és 
tökéletlen.  A  könyv  három  utolsó  lapja  közül  a 
végső,  mint  már  említők,  a  sajtóhibákat  tártai- 

mázza  a  mű  kiadására  vonatkozó  némely  jeg3'zettel 
együtt ;  a  megelőző  két  lapon  pedig  három  dysti- 
chonokban  írott  latin  vers  van.  Az  első  Balhi 
Jeromos  doctor,  pozsonyi  prépost  és  a  királyi  fel- 
ség titkárának  verse,  melyben  Werböczyt  magasz- 
talja e  munkájáért,  Minőshöz,  Lycurgushoz  és 
Solonhoz  hasonlitván  öt.  A  másik  két  kisebb  epi- 
gYB.mmot  Bekéiiyi  Benedek  irjsL  «urához'>  W.-hez. 
Egyik  hasonló  tartalmú  az  előbb  említett  vershez  ; 
a  második  a  csélcsap  és  ócsárló  emberek  (Ardelio 
és  Zoilus)  ellen  van  intézve,  a  kik  t.  i.  W.  művét 
kaján  irigységből  meg  mernék  támadni.  Ezen  ki- 
adásból származó  példányok,  melyek  a  mohácsi 
vész  napjait  is  átélték,  ma  fölötte  ritka  és  becses 
darabok. 

2.  1545.  Bécs,  fol.  Yárdai  Pál  érseknek  ajánlva, 
ugyancsak  Singrenius  hires  nyomdájából. 

3.  1561.  Bécs  fol.  Nádasdy  Tamásnak  ajánlva, 
az  ifjabb  Singrenius  nyomása. 

4.  1572.  Bécs,  fol.  Quarta  eclítio  cum  pnefcUi- 
One  et  indke  Joannis  Samhuci  (Zsámboky).  Tij- 
pis  Blassii  Eberí. 

5.  1572.  Kolozsvár.  4°.  Decretum  Opus  Trí- 
partitumjuris  rons.  regn.  Hungarue,  ímpressum 
Colosvarini  in  officina.  Casp.  Heltai.  Werbőczy 
munkájának  első  hazai  latin  nyelvű  kiadása,  me- 
lyet már  két  magyar  fordítás  előzött  meg  (lásd 
alább). 

6.  1581.  Bécs,  fol.  (^Tripartüum  Opus  Juris 
Consuet  ind.  Begni  Hungáriáé  Stephani  Wer- 

beuzi  ele.  additis  regulis  jurís  mdir^ui.  Aeees- 
sit  nune  Enchiridion  articulorum  eomUialkim 
ejiisdem  Reg  ni  ete.  Omnia  studio  Joann.  Sam- 
biiei  (Zsámboki).  Viennae.»  Nassinger  nyomdá- 
jában, Hiller  Erbard  könyvkereskedő  költségén, 
tíz  évi  császári  kiváltsággal  megjelent  diszes 
kiadás. 

Ezután  másfel  százéven  át  a  latin-magyar  szö- 
vegű kiadások  voltak  —  úgy  szólván  —  divatban, 
melyeket  alább  fogunk  fölsorolni.  Miután  pedig 
1618  óta  a  Hármaskönyv  a  Corpus  Juris  kiadá- 
sainak is  alkotó  részévé  vált,  még  kevésbbé  me- 
rült föl  annak  szüksége,  hogy  a  Trij^artitum  ön- 
állóan kiadassék.  Csak  1740-töl  kezdve  jelenik  meg 
ismét  a  Hármaskönyv  a  «Werböczyus  illustratus»- 
nak  nevezett  magyarázatos  kiadásokban,  melyek 
tankönyv  rendeltetéssel  birtak,  kiállításukra  nézve 
is  csekélyebb  minőségűek,  de  ma  is  az  a.ntiquariu- 
mokban  sürün  fordulnak  elő.  Ezek  a  követ- 
kezők : 

7.  1740.  Nagy- Szombatban  iTynaviie),  8°. 

8.  1753.  Nagy- Szombatban  8"". 

9.  1762.  Kolozsvárott  (Claudiopoli),  8^. 

10.  1763.  Nagy-Szombat,  8=. 

11.  1775.  Nagy-Szombat  8°. 

12.  1776.  Egerben  (Agriíe),  8^ 

13.  1822.  Budán,  8^ 

Ezen  kiadásokban  már  keresztül  van  vive  az 
egyes  czímeknek  —  elütöleg  az  eredeti  szöveg- 
től  —   princípiumokra  és  szakaszokra   (§§.)  való 

fölosztása,  melyet  először  úgy  a  Corpus  Jurisra, 
mint  a  Tripraiitumra  nézve,  az  1715.  évi  XXIV. 
t.-cz.  által  kiküldött  törvényelőkészítő  bizottság 
(Commissio  Systematica)  munkálatai  alapján, 
Szegedi  János  alkalmazott. 

Werbőczy  Hármaskönyvének  eredeti  latin  szö- 
vege, melyet  hitelesen  az  általa  sajtó  alá  rende- 
zett 1517-ki  kiadásban  találunk  föl,  a  későbbi  ki- 
adásokban hova-tovább  romlott,  vagyis  számos 
változtatást  szenvedett.  Az  eredeti  szövegtől  való 
ez  eltérések  részint  történetesek,  a  mennyiben  az 
újabb  meg  újabb  lenyomásokba  hibák  csúsztak 
be ;  itt-ott  egész  mondatrészek  kimaradtak,  s  a 
későbbi  kiadók  legtöbbször  nem  mentek  vissza  az 
első  kiadáshoz,  hanem  előzőik  valamelyikét  má- 
solták; részint  pedig  az  újabb  kiadás  gondozójá- 
nak szándékos  javitó  szándékára  vezethetők  visz- 
sza.  Több  helyen  kimutatható  ugyanis,  hogy  a 
kiadás  gondozója  nem  értette  meg  az  eredeti  szö- 
veg homályosan  kifejezett  tartalmát,  s  azért  saját 
fölfogása  szerint,  olykor  betoldásokkal  is,  változ- 
tatta meg.  Leggyakoribbak  azonban  a  szó-  és 
mondattani  változtatások,  melyekkel  Werbőczy 
irályát,  különösen  az  igeidők  magyaros  alkalma- 
zását, a  nagyszombati  főiskolának  a  régi  mester- 
nél classikusabb  latint  beszélő  tanárai  igyekeztek 
megigazítani.  E  variánsok  száma  ezerekre  megy. 
Fölforgatták  továbbá  a  tulajdonképeni  művet 
megelőző  s  követő  alkatrészek  (a  szerző  előszava, 
ajánlata    s    a  királyi  kiváltságlevél)   sorrendjét; 


vagy  ezek  egyikét  másikát,  olykor  miodet  is, 
egyszerűen  elhagyták ;  ezeket  és  a  könyv  egyes 
részeit  az  eredetiben  nem  létező  czímföliratokkal 
látták  el,  vagy  egyes  czimföliratokat  megbövítettek. 
Miután  pedig  a  Tripartitum  a  Corpus  Juris-nak, 
rendes  alkatrészévé  lett,  a  Hármaskönyv  szövege 
a  mondott  hibákat  s  változtatásokat  tartalmazó 
alakjában  állandósult  s  vált  mintegy  törvényesen 
elfogadottá.  A  M.  T.  Akadémia  két  első  magyar, 
és  a  harmadik,  kétnyelvű  kiadása  utal  ezekre  a 
variánsokra,  a  32.  szám  alatt  fölsorolandó  két- 
nyelvű kiadásban  pedig  az  eredeti  szöveg,  a  későbbi 
változtatásoktól  megtisztított  alakjában  van  tel- 
jesen helyre  állítva. 

n.  Fordítások  magyarra  és  más  nyelvekre. 

Fordításban  megjelent  a  Hármaskönyv  több- 
ször magyarul,  egyszer  horvát  és  német  nyelven, 
s  görögre  is  lefordították. 

A  mi  a  magijar  fordításokat  illeti,  ezek  közül  a 
régiek  a  IG.  és  17.  századból  származnak,  az 
újabbak  a  19.  századból  valók.  A  Hármaskönyv 
magyar  nyelvű  irodalmában  is  a  hullámzásnak, 
az  apály  és  dagálynak  ugyanazon  jelenségeivel 
találkozunk,  melyek  i;emzetünk  szellemi  és  álta- 
lános irodalmi  fejlődését  jellemzik.  A  reformatio- 
szülte  föllendülés  W.  műve  tekintetében  is  erő- 
sen érezteti  termékeny  hatását.  Úgy  a  latin,  mint 
a  kettős  szövegű  kiadások  sűrűn  követik  egymást. 
Viszont  a  18.  század  elején  bekövetkezett  hányat- 

lás  e  könyv  magyar  kiadásaira  nézve  is  szembe- 
tűnő módon  észlelhető.  Csakis  e  század  vége  felé, 
a  nemzeti  szellem  újabb  lendületével  egyidejűleg, 
jelennek  meg  újabb  magyar  Hármaskönyvek,  de 
a  régi  fordítások  szövegében.  Majd  a  19*  század 
második  negyede,  a  nagy  reform-korszak  beállta 
óta  keletkeztek  megint  új  fordítások. 

A  régi  fordítások  között  első  a  Weres  Balázsé 
(1565.),  mely  azonban  —  a  Prológus  és  a  mellék- 
részek teljes  mellőzésével  —  csak  kivonatosan 
adja  vissza  az  eredeti  szöveget.  Csakhamar 
(1571.)  követte  ezt  az  idősb  Heltai  Gáspáré,  ki 
Kolozsvárott  lelkész  és  termékeny  író  volt.  A 
Prológust  és  a  mellékrészeket  ő  is  mellőzi,  s  épen 
oly  kivonatosan  adja  vissza  az  eredeti  mü  szövegét, 
mint  előzője,  kit  a  fordításban  is  nyomon  követ, 
s  jóformán  annak  csak  rendkívül  nehézkes  ortho- 
graphiáját  javítja.  0  maga  azt  mondja  előszavá- 
ban :  «'Im  valamennyire  megtisztítottam  és  meg- 
jobbítottam; de  nem  szinte  annyira,  mint  én 
akartam  avagy  kívántam  volna ».  —  Az  első  tel- 
jes szövegű,  8  a  két  előbbinél  sokkal  tökéletesebb 
fordítást  az  1611-ki  latin-magyar  kiadás  foglalja 
magában.  Le  van  benne  fordítva  AY.  munkája 
egész  terjedelmében  (kivéve  a  III.  E.  36.  czimet 
—  a  zsidók  esküjét,  —  mely  a  későbbi  17.  és  18. 
századbeli  kiadásokban  is  mindig  csak  latin  szö- 
vegében marad  ;  holott  az  elől  említett  két  ma- 
gyar kiadásban  már  magyarra  van  fordítva). 
Szintúgy  Werbőczy  előszava  s  a  király  megerő- 

Werböczy  István  és  Hi'irmaskünyve.  4- 

sítö  levele  is  csak  latin  szövegében  van  meg;  a 
királyhoz  intézett  ajánlatot  pedig  egészen  mel- 
lőzi. Hogy  ez  az  első  teljesnek  mondható  magyar 
fordítás  kitől  ered  :  nem  lehet  biztosan  megálla- 
pítani. A  kiadók  a  Werbőczy  előszavához  csatolt 
megjegyzésökben  azt  mondják,  hogy  a  « magyar- 
nak fordításában  munkálkodtak  Weres  Balázs, 
öreg  Helthai  Gáspár,  és  1589  ben  Laskai  János 
akkori  Fej  érvári  Cáptalan  (a  gyulafehérvári  káp- 
talan esküdt  inspectora) ;  mostan  pedig  1611. 
Esztendőben  ....  (ifjabb)  Helthai  Gáspár,  kolos- 
vári könyvnyomtató  és  a  város  hites  nótáriusa 
munkája  által  deákul  és  magyarul  új  óbban  is 
kiadatott  es  Debreczenben  lakó  könyvnyomtató 
Lipsiai  Pál  által  ki  is  nyomtattatott').  A  magyar 
szöveg  kidolgozása  tehát  itt  Weres  Balázs,  idősb 
Heltai  Gáspár  és  Laskai  János  fordításai  alapján 
az  ifj.  Heltai  Gáspárnak  tulajdoníttatik.  A  két 
elsővel  tisztában  vagyunk.  Az  ő  fordításuk,  — 
mely  tulaj  donképen  csak  a  Weres  Balázsé  — 
némileg  csakugyan  alapjául  szolgált  ennek  is,  a 
mennyiben  kivonatos-volta  mellett  szolgálhatott. 
Nem  ismerjük  azonban  Laskai  fordítását,  mint  a 
mely  kinyomatva  sohasem  is  volt.  Mennyiben 
használta  föl  az  ifj.  Heltai  az  előttünk  ismeretlen 
fordítást:  nem  tudhatjuk,  s  azért  ezen  1611-ki 
kiadás  szövegét  az  ő  munkája  gyümölcsének  kell 
első  sorban  tekintenünk.  Es  ez  a  magyar  szöveg 
az,  mely  a  17.  és  18.  századbeli  kiadásokban, 
lényegtelen,  többnyire  csak  a  helyesírásra  vonat- 


kozó  változtatásokkal  ismétlődik.*  Csupán  egyet 
kell  ezek  közül  még  megemlitni,  mint  olyat,  mely 
némi  javítást,  vagy  arra  való  törekvést  mutat 
föl.  Ez  a  Tótfalusi  Kis  Miklós  kiadása  (169S.) 
Ö  maga  —  nemcsak  európai  hírű  nyomdász  és 
bettikészítö,  hanem  jeles  tudományos  készült- 
ségi! ember  is"^"^  —  az  olvasókhoz  írott  előszavá- 
ban mondja,  hogy  a  Weres  Balázs,  öreg  Heltai 
Gáspár,  Laskai  János  és  az  ifjabb  Heltai  Gáspár 
által  megállapított  szöveget  nem  kevés  helyen 
megigazította.  Mindamellett  az  ö  magyar  szövege 
is  lényegileg  folyvást  megegyezik  az  1611 -ki  kia- 
dás szövegével,  ügy  hogy  a  Hármaskönyv  régi 
fordításai  közül  önállónak  csak  a  Weres  Balázs 
kezdetleges  kísérletét,  és  később  az  ifj.  Heltai 
Gáspár  magyar  szövegét  tekinthetjük.  Ez  az  utóbbi 
van  lényegében  nagj^on  csekély  változtatásokkal 
reprodukálva  a  17.  és  18.  században  kelt  két- 
nyelvű s  néhány  csupán  magyar  nyelvű  kiadá- 
sokban. A  harmadik  önálló  magyar  fordításnak 
szerzője  nagybányai  Perger  János  1830-ban  kia- 
dott Hármaskönyvével.  A  negyedik  önálló  fordí- 
tás a  Magyar  Tudós  Társaság  aegise  alatt  jelent 
meg  1844-ben  csupán  magyar  szöveggel;  fordí- 
tották :  Berfcha  Sándor,  Fogarasi  János,  Luczen- 


*  Sőt  noj    látszik,    bogy    a    kéziratban  itt-ott  fönma- 
radt  légi  fordítások  is  ebből  —  illetőleg  az    ezt    ismétlő 
többi  kiadásokból  —  vannak  leírva. 
**  Lásd:  Bod  Péter  :  Erdélvi  Féniks.  1767. 

bacher  János,  Szalay  László  és  Tóth  Lörincz. 
Ugyanaz  a  fordítás  ismétlődik  a  M.  T.  Akadémiá- 
nak 1864-ki  Hármaskönyv-kiadásában  is.  Negye- 
dik önálló  fordításnak  tekintendő  Gegus  Dánielé, 
ki  1866-ban  ((Magyar  országgyíílési  törvény- 
könyv*) czim  alatt  kiadta  az  eojész  Corpus  Juris 
Hungarici-t,  benne  Werbőczy  Tripartitumát  is 
magyar  nyelven.  Az  ötödik  magyar  fordítást  az  a 
szöveg  képviseli,  melyet  a  M.  T.  Akadémia  har- 
madik Harmaskönyv-kiadásában  Kolosvári  Sán- 
dor és  Óvári  Kelemen  adtak  1894-ben.  Még 
ugyanez  évben  jelent  meg  a  hatodik  önálló  ma- 
gyar fordítás  dr.  Csiliy  Kálmántól,  azon  két 
nyelvű  Werböczy-kiadásban,  mely  alakjára  nézve 
is  a  régi  becses  bilingnis  editiók  mintáit  követi. 

E  hat  rendbeli  fordításban  olvasható  magya- 
rul a  Hármaskönyv.  A  más  nyelvekre  való  fordí- 
tásokról a  maguk  helyén  szólván,  térjünk  most 
át  folytatólagos  szemlénk  fonalán  a  kétnyelvű, 
vagy  csupán  magyar  (német,  horvát,  görög)  szö- 
vegű kiadások  fölsorolására. 

14.  1565.  Debreczen.  Az  első  magyar  fordítás  ; 
csupán  magyar  szövegű  kiadás,  folio.  Czíme  :  i^Ma- 
gyár  Decretom,  kijt  Weres  Bálás  a  Deákból,  tud- 
niilyk  IVerbewczij  István  Decretomabol,  melyet 
tripartitomnak  neveznek,  magyarra  fordítót. 
Vadnak  továbbá  ez  decretomnak  előtte  egy  né- 
hány iroth  articulusok,  kykct  azon  Weres  Bálás 
a  régi  királyok  Decrétomiból  törvynhez  való 
ieles  dolgokat  kiszedegeth.  Debreczenbe  nyomtat- 


lalofi  Rdphcu'l  liofflialtcr  állal.  M.  D.  LXV.«  Ket 
előszót  is  intéz  az  olvasóhoz ;  az  elsőben  a  nyom- 
tatás hibáit  mentegeti  s  megjelöl  néhányat;  a 
második  előszó  az  ajánlást  és  a  munka  tervét  adja 
elő.  x\zután  jön  a  királyok  végzeményeinek  sum- 
mája szintén  magyarul;  majd  W.  Hármaskönyve 
kivonatosan,  s  a  prológus  és  a  mellékrészeknek 
(W.  előszava,  ajánlata,  a  k'r,  kiváltságlevél)  teljes 
mellőzésével.  A  magyar  szöveg  nagyon  kezdetle- 
ges s  korához  képest  is  alacsony  színvonalon  áll. 
A  fordító,  Bihar  vármegye  « íródeákja »  és  váradi 
főbíró,  11.  János  választott  királynak,  azaz  János 
Zsigmond  fejedelemnek  ajánlja  munkáját,,  kinek, 
valamint  Xémethy  Ferencznek,  a  könyv  közzététe- 
lében pártfogójának,  czímerét  is  közli.  A  Tripar- 
titum  tartalma  kivonatos. 

15.  1571.  Kolozsvár.  Csupán  magyar  szövegű 
kiadás,  4  .  ^^Decrelum,  azaz  Magyar-és  Erdély- 
országnak  lörvény könyve,  Heltai  Gáspártól. 
Újonnan  meg  nyomtattatot  Kolozsi'árot.n  Az  újon- 
nan vonatkozik  az  előbb  említett  műre.  Minda- 
kettőről  szólottunk  már  föntebb. 

16.  1611.  Debreczen.  Az  első  latin-magyar  szö- 
vegű kiadás,  4  .  aJJerreturn  juris  consv.  incly. 
regni  Hung.  et  Trans.,  azaz  Magyar-  és  Erdély - 
országnak  törvénykönyve,  Verbőczi  István  által 
íratott  Í5i4.  észten.  Mostan  deákul  és  magyand 
egy  hasznos  regestrommal  egyetemben  újabban 
kibocsátatott  cum  gratia  etprivilegio^).  Debreczen- 
ben  nyomtatta  Lipsiai  Pál.Werböczynek  az  olvasók- 


ói- 
hoz intézett  s  magyarra  le  nem  fordított  előszava 
közé  a  következő  sorok  vannak  beszúrva  :  «Me]y 
ugyanazon  decretumot  most  is  kiadtunk  Magya- 
rul es  Deákul.  Az  magyarnak  fordításában  mun- 
kálkodván ilyen  hazája  szerető  férfiak,  úgy  mint 
1565  Esztendőben  WÖrös  Bálás,  Bihar  vármegyé- 
nek író  deákja  és  Váradi  Főbíró  levén,  Ismég 
1571  esztendőben,  Colosvárat  lakó  öreg  Helthai 
Gáspár,  az  könyvnyomtató.  Ismég  1580.  Eszten- 
dőben Laskai  János  Erdélyben,  akkor  Fej  érvári 
Captalan.  Mostan  pedig  1611.  Esztendőben  az 
Felséges  Báthori  Gábornak  stb.  fejedelemségnek 
idejében,  az  Nagyságos  és  Tekintetes  urak  Szerda- 
helyi Imrefi  Jánosnak,  az  Erdély  ország  Fejedel- 
mének főbbik  Tanácsának,  segítségével,  és  a  Co- 
losvárat lakó  nemes  és  bötstiletes  Geilyén  Imre  fő 
Bíróságában  és  atyafiúi  szeretetből  való  táplálásá- 
ból, Helthai  Gáspár,  az  colosvári  könyvnyomtató 
és  az  város  hites  Nótáriusa  munkája  által  Deákul 
és  Magyarul  újabban  kiadatott,  az  Tekintetes  vi- 
tézlő Nemes  Magyar  Nemzethez  való  szeretetiből. 
Ugyanazon  Helthai  Gáspár  és  Debreczenben  lakó 
könyvnyomtató  Lipsiai  Pál  által  ki  is  nyomtatta- 
tott. Ezt  azért  akarók  megjelenteni,  hogy  senki- 
nek igaz  munkájával  talált  jó  hírnevét  se  el  ne 
titkolnék,  se  olyanoknak  ne  tulajdonítanók,  kik 
ebben  nem  fáradtak. » "^  —  Ez  a  becses  kiadás  ter- 


*    A  M.  T.  Akadémia  kiadásábau  18U4-beu  megjelent 
Hármasköuvv    Előszavában    a    fordítók    említést  tesznek 

jedelmes  « Index  verborum  Latino-Hungaricuso- 
sal  és  Enchiridionnal  is  bővítve  van;  általában 
alapul  és  mintául  szolgált  az  utána  következő  két- 
nyelvű Hármaskönyveknek;  magyar  szövege  pe- 
dig lényegileg  megmaradt  minden  későbbi  kiadá- 
sokban, 1830  ig. 

17.  1632.  Bártfa.  Latin-magyar  szövegű  kiadás, 
4'.  <iDecretum  Lat.-  Hungaric,  sive  Triparti- 
tiim  opus  jur.  cons.  ind.  regní  Hang.  et  Trans., 
ac  partium  eiclem  annex,  etc,  Azaz  Magyar-  és 
Erdélyország  Törvénykönyve  stb.  Mostan  ismét 
újonnan  nyomt.  deákul  és  magyarul,  egy  szép 
hasznos  regestromokkal  és  regulákkal  megöreg- 
bíttetett  és  kibocsáttatott.^)  Typis  et  sumptibus 
Jacobí  Kloesz. 

18.  1637,  Lőcse.  Latin-magyar  kiadás  4". 
idJecr.  Lai.- Hungaric.  juris  consv.  incl.  regni 
Hung.  et  Trans.,  Azaz  Magyar-  és  Erdélyország 
Törvénykönyve  stb.  Mostan  deákid  és  magyaruh) 
stb.  Typis  et  siimpübus  Laurentii  Breveri. 

19.  1639.  Debreczen.  Latin-magyar  kiadás,  ¥\ 
« Decretiim  juris  cons.  incl.  regni  Hung.  et  Trans., 
Az  az  Magyar-és  Erdélyország  Törvénykönyve, 
melyet  stb.  Mostan  pedig  nemzetemhez  való  sze- 

egy  1609 — 1613.  évben  Kolozsváron  megjelent  magyar 
fordításról,  és  azután  az  16 11 -ki  debreczeni  kiadásról. 
Én  az  előbbinek  nem  tudtam  nyomára  jönni.  Bod  Péter 
a  ((Magyar  Feniksx-ben  szintén  csak  azt  írja,  hogy  Lipsiai 
Réda  Pál  Debreczenben  kinyomatta  a  Tripartitumot 
ifj.  Heltai  Gáspárral  egyetértvén. 

retetemből  deákul  és  magyarul  kél  hasznos  re- 
(jesirummal  és  egijnehánii  regulákkal  együtt  az 
előbbeiii  injonitatásoknak  vétkeiből  úionuan  l.i- 
tisztűotl,  illendőbb  és  világosabb  magyar  szókkal 
kinyomtatott  és  kibocsátott  Fodorik  Menyhárté. 
Az  eléggé  hangzatos  czím  daczára  épen  a  magyar 
szövege  jóval  csekélyebb  minőségű  nyomtatás, 
mintáz,  mely  ugyancsak  Debreezenben  1611-ben 
jelent  meg;  szövege  pedig  ugyanaz.  A  könyv- 
nyomtató magyar  nyelvű  előszavában  tekinte- 
tes és  nagyságos  Iktári  gróf  Bethlen  Péter,  Hu- 
nyad  ésMármaros  vármegyék  örökös  főispánjának 
ajánlja  a  könyvet,  mint  a  kinek  költségén  az 
megjelent. 

20.  1643.  Bártfa.  Latin-magyar  kiadás.  4  . 
Ugyanazon  czímmel.mint  bártfai  előzője  1632-böl. 
n Mostan  ismét  újonnan  és  másodszor  deákul  és 
magyarul  kibocsátatott».  Klősz  Jakab  betűivel  és 
költségén. 

21.  1660.  Lőcse.  Latin-magyar  kiadás,  4  . 
Ugyanazon  czimmel,  mint  1637.  lőcsei  előzője. 
Brever  Lörincz  betűivel  és  költségén. 

22.  1698.  Kolozsvár.  Latin-magyar  kiadás,  4^. 
aDecretum  Lat.-Hungaric.,  sive  Tripartitum 
opus  jur.  consu.  incl.  regni  Hung.  et  Trans.,  ac 
partiam  eidem  annex.  Authore  St.  Werbőczi  etc. 
Azaz :  Magyar-  és  Erdélyország  három  részre 
osztott  Törvénykönyve.  Mostan  ismét  újonnan  e 
haza  fiainak  szükségekre  és  hasznokra  deákul 
és  magyarul  szép,  hasznos  regestromokkal  és  rö- 

uid  stnmndl.kal  egjjíUI  kiiiJioiíitatlatoH  M.-Tól- 
falusi  Kis  Miklós  cUtah>. 

23.  1745.  a  csíki  convent  latin-magyar  szövegű 
kiadása,  4°.  «Derretum  Lat.-IIungaric.  jtiris 
consv.  regni  Hung.  et  Trans.  Azaz  Magyar-  és 
Erdélyország  Törvénykönyve  Verbőczy  István 
által  Írattatott  15i4.  Mostan  a  méltóságos  er- 
délyi regium  giibernium  rendeléséből  és  igazga- 
tása által  az  igazságnak  és  törvényeknek  nagyobb 
előw.ozditására,  az  iránt  szűkölködő  törvényte- 
vőknek és  törvényt  tudni  és  tanulni  kivánóknak 
kedvekért  ujolag  kibocsáttatott.  Typis  conventus 
Csikiensis,  sumptibus  Nicolai  Endes^). 

Ezzel  e  külső  kiállításuk  tekintetében  is  több- 
nyire szép  és  becses  kétnyelvű  kiadások  sorozata 
bezárul  egész  a  legújabb  időkig.  Következik  még 
a  régi  magyar  szöveg  fölhasználásával  négy  csu- 
pán magyar  nyelvű  kevésbbé  értékes  kiadás  : 

24.  1773.  Kalocsa.  Csupán  magyar  szöveggel ^ 
8^.  « Magyar-  és  Erdély  országnak  Törvény- 
könyve)). 

25.  1779.  Pozsony  és  Kassa,  8  .  u Magyar-  és 
Erdélyország nak  Törvénykönyve^) . 

26.  1802.  Pozsony  és  Pest,  8'.  (^Magyar-  és 
Erdély  országnak  Törvénykönyve)) . 

27.  1806.  Pozsony  és  Pest.  Ez  utóbbi  négy 
egyforma  kiadásban  Werböftzy  előszava,  ajánlata 
8  a  királyi  megerősítő  levél  mellőzve  van.  Szőve - 
gök,  javított  orthographia  mellett^  azonos  a  régibb 
magyar  fordításokkal. 

28.  1830.  Pesten.  CsujDán  magyar  fordítás,  folio. 
((Magyar  Törvénytár,  melly  magában  foglalja 
nemes  Magyar  Ország  Hármas- Törvény -Köny- 
vét stb.  Megmagyarosította  s  némely  jegyzésekkel 
megvilágosította  Nagybányai  Perger,  máskép 
Pergel  János,  a  tek.  kir.  törvényes  táblánál  ügy- 
véd»  stb.  Ajánlva  főméit.  Gálán  thai  berezeg 
Esterházy  Miklósnak.  Előszó,  Werbőczy  rövid 
életrajza.  lÖll-iki  kiadás  óta  az  első,  egészen  ön- 
álló, különben  meglehetősen  szabad  s  az  eredeti- 
nek szavaihoz  hiven  nem  ragaszkodó  fordítás. 

29.  1844.  Pesten.  Magyar  szövegű  kiadás, 
nagy  8".  c  Werbőczy  István  Hármaskönyve.  Az 
MDXVH-ki  eredeti  kiadásra  ügyelve,  kiadta  a 
Magyar  Tudós  Társaság.  Pesten.  Eggenberger 
József  és  fia  akadémiai  könyvárusoknál.  1844.)) 
A  fordítást  végezték :  Bertha  Sándor,  Fogarasi 
János,  Luczenbacher  János,  Szalay  László  és 
Tóth  Lőrincz.  Az  Akadémia  felülvizsgáltatta  Jan- 
kovich  Miklós,  Szlemenics  Pál,  Sztrokay  Antal, 
Jerney  János  és  Vörösmarthy  Mihály  akad.  ta- 
gok által. 

30.  1864.  Pesten,  kis  s  alak.  Ug.yancsak 
a  Magyar  Tudom.  Akadémia  kiadványa,  s  az 
előbbinek  csekély  módosításokkal  újból  való 
lenyomata. 

81.  1894.  Budapest,  8  ((Werbőczy  István 
Ilármaskönyve.  A  M.  T.  Akadémia  által  gon- 
dozott harmadik  kiadás.  Az  eredetinek  1517 -ki 
első  kiadása  utáti  fordították,  jogi  műszótárral  és 

részletes   f ár gy mutatóval  ellátták  dr.  Kolosvári 
Sándor  és  Óvári  Kelemen^). 

32.  1894.  Budapest,  ¥.  « Tripartüiim  Opus 
Jiiris  Consuetudinarii  Regni  Hungáriáé.  Ma- 
gyarország szokásos  jogának  Hármaskönyve. 
Irta  Werbőczy  István  Az  eredeti  kiadás  latin 
szövegét  közölte,  magyarra  fordította,  jegyzetek- 
kel és  a  mű  történetének  megírásával  kisérte 
Csiky  Kálmán,  jog-  és  államtudományok  doc- 
tora»  stb.  E  kiadás  a  régi  (a  3  —  10.  szám  alatt 
fölsorolt)  bilinguis  editiók  mintáját  utánozza  a 
magyar  kir.  egyetemi  nyomda  díszes  kiállításában. 
Latin  szövege  teljesen  azonos  a  Werbőczy  által 
eszközölt  eredeti  kiadáséval,  megtisztítva  a  szö- 
vegbe később  becsúszott  hibáktól  és  önkéntes 
változtatásoktól. 

Végül  a  Hármaskönyv  önálló  kiadásai  közt  kell 
megemlítenünk  a  következő  bárom  idegen  nyelvű 
fordítást : 

33.  1573.  Nedelisen,  horvátul,  Pergossich  Iván 
fordításában,  folio.  «Decretum  Koterogae  Ver- 
beiuczi  István  Diachki  Popiszal  a  Poterdilghaie 
Lasslou  koterie  za  Mathiassem  kral  bil  zeiisse 
(rJiospode  i  Plemenitih  hotieniem  koteri  pod 
Wngherszke  Corune  ladenie  szlissen.  Ajánlva 
a  nedelisi  nyomda  tulajdonosának,  gróf  Zrínyi 
Györgynek,  a  szigetvári  hős  fiának. 

34.  1599.  Bécs,  Wagner  A.  német  fordítása,  fol. 
((St.  de  Werbeucz  Decretum,  oder  Tripartitum 
Opus  der  Lartdts-Rechfens  und  Gewonheiten  des 


hochlöhlicheii  KönigreicJis  Huiujdni.  Deui  huch- 
berumhten  Teidschen  JSatioit  zu  guetem  aus  dem 
Latéin  his  Teiitsch  treiilichst  veriirt  durch  Aug. 
Wagneriim.  Vienn,  bei  Leonhard  Formican. 

35.  1760-ban  Szebenben  új  görög  nyelvre  for- 
dította Adamés  János.  Fordítása  azonban  nem 
lett  kinyomatva,  s  kéziratban  a  törökországi  At- 
hos-hegy  egyik  görög  kolostorában  találta  meg 
Zacbariá,  a  bizánczi  jog  bírneves  búvára  (Reise 
in  den  Orient  1837,  1838.  Heidelberg,  1840.  269. 
lap.)  A  kézirati  codex  czíme  a  következő  :  XDVTa7[j.a 
vó[JLwv-7:GA'--'.7.a)v  [j.£pix(ii)v  d.zb  TpoTráp-riTov  AsxpÉTOV 
to'j  'PrjYáio'j  rr,c  OoYYap'.ac  xai  LLspixö)v  á~o  zy. 
Nsapa  I-raTOÖTa  too  IIpivTcr^::ái&'j  zf^c  TpavooX- 
jjavíac  stb.  A  fordító,  kinek  az  új  görög  iroda- 
lomban ismert  neve  van,  az  Erdélyben,  különö- 
sen Szeben  és  Brassó  városokban,  akkor  nagy 
számmal  lakó  görög  kereskedők  használatára, 
még  pedig,  mint  a  czímföliratban  mondja,  a 
Tripartitum  magyar  szövegéből  és  az  erdélyi 
fejedelemség  új  statútumaiból  (talán  az  Articuli 
Novellares)  fordítva  készítette  munkáját."^ 

in.  Az  előbbiekben  fölsorolt  részint  latin, részint 
magyar,  horvát  és  német,  részint  kétnyelvű  össze- 
sen 35  kiadáson  kívül  megjelent  a  Hármaskönyv, 
mint  alkatrész,  a  Corpus  Jiiris  Hung.  kiadásaiban 
is.  Nevezetesen  : 


*    L.    ,Ízciziidok.     1N94-.    4^5    s  köv.    lap.    <■  Wr.rhőczy 
!jörör/ül}.  Dr.  Vécsei  Tamás. 

1.  1028.  ]3écsben,  tiatli  Gáspár  nyomdájában  b 
kiadásában,  « Tripartitum  Opus  Decretorum, 
Constitutionum  el  Arliculorum  regnm  ind.  regni 
Hungáriáé,  in  trés  tomos  divisimu  czím  alatt. 

2.  1696.  Nagy-Szombat.  (^Corpus  Jiirís  Hnng. 
seu  Decrehnn^)  etc.  Szentiványi  Márton  szerkesz- 
tésében. 

3.  1742—1751.  Nagyszombat.  Szegedi  János 
szerkesztésében. 

4.  1771  — 1779.  Na:íy-Szombatban. 

5.  1822.  Budán. 

6.  1844.  Budán. 

7.  1866.  Pesten  "Magj/ar  országgriülési  tör- 
vénykönyv,'^ fol.  Gegus  Dánieltől,  ki  e  czím  alatt 
az  egész  Corpus  Jurist,  benne  a  Tripartitumot  is, 
magyarra  fordítva  kiadta. 

8.  1896.  és  köv.  években  Budapesten  :  —  « Cor- 
pus  Juris  Hungarici.  —  Maggar  Törvénytár 
iOOO — 1895.  Millenniumi  ernJékkiadásK  Szer- 
kesztette dr.  Márkus  Dezső  ;  dr.  Csiky  Kálmán, 
dr.  Kolozsvári  Sándor,  Nagy  Gyula,  dr.  Óvári 
Kelemen  és  dr.  Tóth  Lörincz  közreműködésével, 
kiadta  a  Franklin-társulat.  A  Tripartitum  magyar 
szövege  ebben  ugyanaz  a  M.  T.  Akadémia  harma- 
dik Hármaskönyv-kiadásáoak  szövegével. 

IV.  A  Hármaskönyv  földolgozásai,  magya- 
rázatai. 

1.  aCenturia  certarum  contrarietatum  et  duhi- 
etatum,  ex  Decreto  Tripartito  desumptarum  et 
resolutarurn».  Kitonich  János-tói,  önállóan  és  a 

Corpus  Juris  Huüg.-ba  befoglalva  töbszÖr  meg- 
jelent. 

1.  « Tiiparfiti  Opcris  jur.  consv.  regni  Hung. 
compendium  rijthrnis  vulqarihns».  Okolycznai 
Okolicsányi  Jánostól.  Bártfán  1636  és  Lőcsén 
1648. 

3.  «  Verbőczi  Isfcdn  törvény könij vének  Com- 
pendiuma,  mely  közönséges  magyar  versekre  for- 
máltatván, íratott  és  kiadatott  Homoród-Sz.-Páli 
N.  Ferencz  által ».  Kolozsvár,  1701  és  1798. 

4.  «  Versii^s  mnemonicí  summaria  et  numeros 
titulorum  Operl-^  Decreti  Tripartiti  ....  exlii- 
hentes)).  Gr.  Lázár  Jánostól,  X.-Szeben,  1744 
és  1769. 

5.  nExtractus,  sive  succincta  explíratio  Decreti 
Tipartiti  Juris  Cons.  regid  Hung.  et  princip. 
Trans.  e:rhibentes».  Pesten,  1793:  Pesten  és  Po- 
zsonyban 1800,  Pesten,  182:2. 

6.  « Tripartitam  Juris  Hungarici  Tyrociniuyn, 
juxta  ordi nem  titulorum  Operis  Tripartitin.  Sze- 
gedi Jánostól.  Nagy- Szombat.  1734,  1751,  1755, 
1767  és  Zágrábban  1735.  Nyomon  követi  a  Hár- 
maskönyv czimeit  s  nagy  tudományos  apparátus- 
sal s  a  Werbőczy  kora  után  bekövetkezett  törté- 
nelmi fejlemények  tekintetbe  vételével,  tankönyv- 
szerüleg  tái'gyalja  a  Hármaskönyv  czímeiben  fog- 
lalt anyagot. 

Ezek  szerint  tehát  35  önálló,  és  a  Corpus  Ju- 
rissal  kapcsolatos  további  8,  tehát  összesen  43  ki- 
adásban látott  Werbőczy  müve  napvilágot,  s  nem 


említve  azon  kisebb  terjedelmű,  de  nagyszámú 
ismertetéseket  s  méltatásokat,  melyek  róla  tan- 
könyvekben és  lexikonokban  megjelentek,  még 
hat  munka,  mintegy  15 — 20  különböző  kiadás- 
ban foglalkozik  tartalmának  fejtegetésével  s  ma- 
gyarázatával. Nincs  magyar  szerzőtől  származó 
könyv,  mely  hasonló  kiterjedésű  irodalommal 
dicsekedhetnék. 

De  az  a  tisztelet,  melynek  közel  negyedfél  szá- 
zadon át  tárgya  volt,  melyet  a  jogélet  megválto- 
zott viszonyai  közt  a  mi  korunk  és  a  jövendő  sem 
fog  tőle  megtagadni,  méltán  is  jutott  osztályré- 
széül W.  Hármaskönyvének.  Hazánk  jogi  irodal- 
mának legnevezetesebb  művét  birjuk  benne.  Első 
foglalta  rendszerbe  hazai  jogunk  egészét,  és  szá- 
zadokon át  a  magyar  magánjognak  egyik  és  leg- 
főbb kútfeje  s  a  magyar  jogtudománynak  alap- 
vető munkájaképen  használtatott,  melyre  a  tör- 
vényhozás folyton  hivatkozik,  a  hazai  bíróságok 
gyakorlata  jelen  századunk  közepéig  szakadatla- 
nul támaszkodik ;  melyet  a  jogi  praxis  a  maga 
legbiztosabb  kalauzának  fogadott  el ;  melyet  a  ma- 
gánjogi irók  lépten-nyomon  követtek,  és  a  ma- 
gyar tanuló  ifjúságnak  annyi  nemzedéke  a  jog 
bibliájaképen  becsült  és  olvasott.  De  közjogunk- 
nak is  sarkalatos  tételeit  őrzi  Werbőczy  műve,  s 
mint  ilyen,  mindenkor  nélkülözhetetlen  forrás- 
munka lesz  a  hazai  történelem  és  jogtudomány 
művelőinek  kezében. 

Ma  már  a  kor  az  actualis  jelentőség  teréről  a 

jogtörténelmi  fontosság  alapjára  lielyezte  át  a 
Hármaskönyvet,  de  ezen  az  alapon  folyvást  ma- 
gasabbra emelkedik,  és,  mint  az  európai  kö- 
zépkori; jogirodalomnak  utolsó  termékére  s  egy- 
szersmind nemzetünk  jogalkotó  szellemének  első 
és  legnevezetesebb  monumentumára,  jövendőben 
is  kegyelettel  fog  reá  visszatekinteni  a  magyar. 


705—07.  Szigligeti  E.  Csikós. 

708—10.  Sandeau  Gy.  Az  örökség. 

711—13.  Ectiegaray  J.  A  nagy 
Galeotto. 

714—16.  Pascal  gondolatai. 

717—18.  Kónyi  M.  Beiist  és 
Antb-ássY. 

719  -í20  Imre  S.  A  középkori  ma- 
gyar irodalom  stiljáról. 

721—24.  Sand  Gy.  Indiána. 

725.  Gyulai  P.  Arany  János. 

726 — 30.  Barsi  J.  Utazás  ismeret- 
len állomás  felé. 

731— .32.  Dumas  S.  A  Saint-cyri 
kisasszonyok. 

733—35.  Csiky  G.  A  zokoli  uraság 
két  leánya. 

7.36-37.  Szász  K.  Horatius. 

738—40.  Peard  Francis  M.  Molly 
mama. 

741  —47.  Kis  János  superintendens 
emlékezései  életéből. 

748—54 .  Csiky  G.An agyratermett. 

752—54.  Csiky  G.  A  nagymama. 

755—56.  Lavisse  E.  Európa  poli- 
tikai történetének  átuézete. 

